title: 2005/521/ES: Rozhodnutie Rady z 22. novembra 2004 o podpise Rámcovej dohody medzi Európskym spoločenstvom a Srbskom a Čiernou Horou o všeobecných zásadách účasti Srbska a Čiernej Hory na programoch Spoločenstva

text:
               22.7.2005

               SK

               Úradný vestník Európskej únie

               L 192/28

         ROZHODNUTIE RADY
   z 22. novembra 2004
   o podpise Rámcovej dohody medzi Európskym spoločenstvom a Srbskom a Čiernou Horou o všeobecných zásadách účasti Srbska a Čiernej Hory na programoch Spoločenstva
   (2005/521/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej články 13, 71, 80, 95, 127, 137, 149, 150, 151, 152, 153, 157, 166, 175, 280 a 308, v spojení s druhou vetou prvého pododseku článku 300 ods. 2,
   so zreteľom na návrh Komisie,
   KEĎŽE:

               (1)(2)

               Komisia dojednala v mene Spoločenstva so Srbskom a Čiernou Horou Rámcovú dohodu o všeobecných zásadách účasti Srbska a Čiernej Hory na programoch Spoločenstva.S výhradou jej uzavretia k neskoršiemu dátumu by sa dohoda, ktorá bola parafovaná 4. októbra 2004, mala podpísať,

         ROZHODLA TAKTO:
   Jediný článok
   S výhradou jej uzavretia k neskoršiemu dátumu sa týmto predseda Rady poveruje určiť osobu splnomocnenú na podpis Rámcovej dohody, v mene Európskeho spoločenstva, medzi Európskym spoločenstvom a Srbskom a Čiernou Horou o všeobecných zásadách účasti Srbska a Čiernej Hory na programoch Spoločenstva.

      V Bruseli 22. novembra 2004

            Za Radu

            predseda

         B. R. BOT

   RÁMCOVÁ DOHODA
   medzi Európskym spoločenstvom a Srbskom a Čiernou Horou o všeobecných zásadách účasti Srbska a Čiernej Hory na programoch Spoločenstva
   EURÓPSKE SPOLOČENSTVO, ďalej len „Spoločenstvo“,
   na jednej strane a
   SRBSKO A „ČIERNA HORA“,
   na strane druhej,
   obe strany ďalej len „zmluvné strany“,
   KEĎŽE:

               (1)

               Európska Rada na svojom zasadnutí v Kodani v decembri 2002 potvrdila európsku perspektívu krajín západného Balkánu ako potenciálnych kandidátov a zdôraznila svoje rozhodnutie podporovať ich snahu priblížiť sa k Európskej únii.

               (2)

               Európska Rada na svojom zasadnutí v Solúne v júni 2003 potvrdila, že proces stabilizácie a asociácie zostane rámcom pre európsku integráciu krajín západného Balkánu až do ich budúceho pristúpenia, a schválila „Solúnsku agendu pre západný Balkán: približovanie sa k európskej integrácii“, ktorá sa zameriava na ďalšie posilňovanie privilegovaných vzťahov medzi EÚ a západným Balkánom, čerpajúc zo skúseností z rozširovania.

               (3)

               Solúnska agenda vyzvala západobalkánske krajiny, aby sa zúčastňovali na programoch a činnostiach Spoločenstva v súlade so zásadami stanovenými pre účasť kandidátskych krajín, so zámerom zoznámiť príslušné krajiny a ich občanov s politikami a pracovnými metódami EÚ, a tak ich pevnejšie pripútať k EÚ a podporiť ich na ceste k európskej integrácii.

               (4)

               Srbsko a Čierna Hora vyjadrilo svoje želanie zúčastniť sa na niekoľkých programoch Spoločenstva.

               (5)

               Špecifické podmienky, vrátane finančného príspevku, týkajúcich sa účasti Srbska a Čiernej Hory na každom konkrétnom programme by sa mali stanoviť dohodou medzi Komisiou Európskych spoločenstiev, ktorá koná v mene Spoločenstva, a Srbskom a Čiernou Horou,

         SA DOHODLI TAKTO:
   Článok 1
   Srbsku a Čiernej Hore je umožnené zúčastňovať sa na nasledujúcich programoch Spoločenstva:

               1.

               Prebiehajúce programy Spoločenstva uvedené v prílohe, ktoré sú otvorené účasti Srbska a Čiernej Hory po tom, čo táto dohoda (ďalej len „dohoda“) nadobudne platnosť.

               2.

               Programy Spoločenstva založené alebo obnovené po nadobudnutí platnosti dohody a programy Spoločenstva, ktoré obsahujú úvodnú klauzulu, ktorá predpokladá účasť Srbska a Čiernej Hory.

         Článok 2
   Srbsko a Čierna Hora finančne prispeje do všeobecného rozpočtu Európskej únie príspevkom korešpondujúcim špecifickým programom, na ktorých sa zúčastní.
   Článok 3
   Zástupcovia Srbska a Čiernej Hory sa môžu zúčastňovať ako pozorovatelia v prípadoch, ktoré sa týkajú Srbska a Čiernej Hory, v riadiacich výboroch, ktoré sú zodpovedné za monitorovanie programov, na ktoré Srbsko a Čierna Hora finančne prispieva.
   Článok 4
   Projekty a podnety predložené účastníkmi zo Srbska a Čiernej Hory podliehajú v čo najväčšej možnej miere tým istým podmienkam, pravidlám a postupom, ktoré sa v príslušných programoch vzťahujú na členské štáty.
   Článok 5
   Špecifické podmienky týkajúce sa účasti Srbska a Čiernej Hory na každom konkrétnom programe, najmä splatný finančný príspevok, sa určia dohodou vo forme Memoranda o porozumení medzi Komisiou, ktorá koná v mene Spoločenstva, a Srbskom a Čiernou Horou.
   Ak Srbsko a Čierna Hora požiada o externú pomoc Spoločenstva na základe nariadenia Rady (ES) č. 2666/2000 z 5. decembra 2000, zmeneného a doplneného nariadením Rady (ES) č. 2415/2001 z 10. decembra 2001 o pomoci Albánsku, Bosne a Hercegovine, Chorvátsku, Juhoslovanskej zväzovej republike a Bývalej juhoslovanskej republike Macedónsko, alebo na základe iného podobného nariadenia zabezpečujúceho externú pomoc Spoločenstva pre Srbsko a Čiernu Horu, ktoré môže byť v budúcnosti schválené, podmienky, ktorými sa riadi využívanie pomoci Spoločenstva Srbskom a Čiernou Horou, sa stanovia v dohode o financovaní.
   Článok 6
   Memorandum o porozumení stanoví, v súlade s finančným nariadením Spoločenstva, že finančnú kontrolu alebo audit vykoná Európska Komisia, OLAF a Dvor audítorov Európskych spoločenstiev, alebo sa vykonajú na základe právomoci týchto orgánov.
   Stanovia sa podrobné ustanovenia o finančnej kontrole a audite, administratívnych opatreniach, pokutách a odškodnení, ktoré poskytnú Európskej komisii, OLAF-u a Dvoru audítorov rovnaké právomoci, ako sú právomoci v prípade príjemcov pomoci alebo dodávateľov, ktorí majú sídlo v Spoločenstve.
   Článok 7
   Dohoda sa uplatňuje na dobu neurčitú.
   Každá zmluvná strana môže túto dohodu vypovedať písomným oznámením zaslaným druhej zmluvnej strane. Táto dohoda skončí šesť mesiacov po dátume takého oznámenia.
   Článok 8
   Najneskôr tri roky po dátume nadobudnutia platnosti tejto dohody a potom každé tri roky môžu obe zmluvné strany prehodnotiť vykonávanie tejto dohody na základe skutočnej účasti Srbska a Čiernej Hory na jednom alebo viacerých programoch Spoločenstva.
   Článok 9
   Táto dohoda sa uplatňuje na jednej strane na územia, na ktoré sa uplatňuje Zmluva o založení Európskeho spoločenstva a za podmienok stanovených v uvedenej zmluve, a na strane druhej na území Srbska a Čiernej Hory.
   Článok 10
   Táto dohoda nadobúda platnosť v deň obdržania posledného písomného oznámenia doručeného diplomatickou cestou, ktorým každá zmluvná strana informuje druhú zmluvu stranu o ukončení postupu pre nadobudnutie platnosti tejto dohody.
   Článok 11
   1.   Dohoda je vyhotovená dvojmo v anglickom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, nemeckom, poľskom, portugalskom, slovenskom, slovinskom, španielskom, švédskom, talianskom jazyku a úradnom jazyku Srbska a Čiernej Hory.
   2.   Hneď ako inštitúcie Európskej únie budú povinné uverejniť všetky oficiálne akty v Úradnom vestníku Európskej únie v maltskom jazyku, dohoda bude vyhotovená dvojmo aj v maltskom jazyku.
   3.   Text v každej jazykovej verzii je rovnako autentický.

      Hecho en Bruselas, el veintidós de noviembre del dos mil cuatro.
      V Bruselu dne dvacátého druhého listopadu dva tisíce čtyři.
      Udfærdiget i Bruxelles den toogtyvende november to tusind og fire.
      Geschehen zu Brüssel am zweiundzwanzigsten November zweitausendundvier.
      Kahe tuhande neljanda aasta novembrikuu kahekümne teisel päeval Brüsselis.
      Έγινε στις Βρυξέλλες, στις είκοσι δύο Νοεμβρίου δύο χιλιάδες τέσσερα.
      Done at Brussels on the twenty-second day of November in the year two thousand and four.
      Fait à Bruxelles, le vingt-deux novembre deux mille quatre.
      Fatto a Bruxelles, addi' ventidue novembre duemilaquattro.
      Briselē, divi tūkstoši ceturtā gada divdesmit otrajā novembrī.
      Priimta du tūkstančiai ketvirtų metų lapkričio dvidešimt antrą dieną Briuselyje.
      Kelt Brüsszelben, a kétezer-negyedik év november havának huszonkettedik napján.
      Magħmul fi Brussel fit-tieni u għoxrin jum ta' Novembru tas-sena elfejn u erbgħa.
      Gedaan te Brussel, de tweeëntwintigste november tweeduizendvier.
      Sporządzono w Brukseli dnia dwudziestego drugiego listopada roku dwutysięcznego czwartego.
      Feito em Bruxelas, em vinte e dois de Novembro de dois mil e quatro.
      V Bruseli dvadsiatehodruhého novembra dvetisícštyri.
      V Bruslju, dvaindvajsetega novembra leta dva tisoč štiri.
      Tehty Brysselissä kahdentenakymmenentenätoisena päivänä marraskuuta vuonna kaksituhattaneljä.
      Som skedde i Bryssel den tjugoandra november tjugohundrafyra.
      Састављено у Бриселу, дана 22.11.2004.

         Por la Comunidad Europea
         Za Evropské společenstvi
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Τια τηυ Ευρωπαϊκή Κοιυότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         za Evropsko skupnost
         Euroopan yhteisön puolesta
         På Europeiska gemenskapens vägnar
         За Европску заједницу

         За Савет министара Србије и Ирне Горе

   PRÍLOHA
   ZOZNAM PREBIEHAJÚCICH PROGRAMOV SPOLOČENSTVA UVEDENÝCH V ČLÁNKU 1

               —

               Boj proti diskriminácii (2001 – 2006) (1)

               —

               Boj proti sociálnemu vylúčeniu (2002 – 2006) (2)

               —

               Akcie Spoločenstva na podporu spotrebiteľskej politiky (2004 – 2007) (3)

               —

               Akčný program Spoločenstva na podporu subjektov pôsobiacich na európskej úrovni a na podporu špecifických aktivít v oblasti vzdelávania a odbornej prípravy (2004 – 2006) (4)

               —

               Akčný program Spoločenstva na podporu aktívneho európskeho občianstva (2004 – 2006) (5)

               —

               Akcia Spoločenstva v oblasti verejného zdravia (2003 – 2008) (6)

               —

               Kultúra 2000 (2000 – 2006) (7)

               —

               Colníctvo (2003 – 2007) (8)

               —

               Daphne II (2004 – 2008) (9)

               —

               eContent Plus (2004 – 2008) (10)

               —

               eLearning (2004 – 2006) (11)

               —

               Erasmus Mundus (2004 – 2008) (12)

               —

               Fiscalis (2003 – 2007) (13)

               —

               Rovnosť pohlaví (2001 – 2006) (14)

               —

               Hercules (2004 – 2006) (15)

               —

               Inteligentná energia – Európa (2003 – 2006) (16)

               —

               Life (2000 – 2006) (17)

               —

               Leonardo da Vinci II (2000 – 2006) (18)

               —

               Marco Polo (2003 – 2010) (19)

               —

               Media Plus (20)/Media Training (21) (2001 – 2006)

               —

               Bezpečnejší internet plus (2005 – 2008) (22)

               —

               Šiesty RTD rámcový program (2002 – 2006) (23)

               —

               Socrates II (2000 – 2006) (24)

               —

               Mládež (2000 – 2006) (25)

      (1)  Porovnaj rozhodnutie Rady 2000/750/ES z 27. novembra 2000, ktorým sa ustanovuje akčný program Spoločenstva na boj proti diskriminácii (2001 až 2006) (Ú. v. ES L 303, 2.12.2000, s. 23).

      (2)  Porovnaj rozhodnutie Európskeho parlamentu a Rady č. 50/2002/ES zo 7. decembra 2001 ustanovujúce program Spoločenstva na podporu spolupráce medzi členskými štátmi v boji proti sociálnemu vylúčeniu (Ú. v. ES L 10, 12.1.2002, s. 1).

      (3)  Porovnaj rozhodnutie Európskeho parlamentu a Rady č. 20/2004/ES z 8. decembra 2003, ktorým sa stanovuje všeobecný systém financovania opatrení Spoločenstva na podporu spotrebiteľskej politiky na roky 2004 až 2007 (Ú. v. EÚ L 5, 9.1.2004, s. 1).

      (4)  Porovnaj rozhodnutie Európskeho parlamentu a Rady č. 791/2004/ES z 21. apríla 2004, ktorým sa ustanovuje akčný program Spoločenstva na podporu organizácií činných na európskej úrovni a špecifických činností v oblasti vzdelávania a školenia (Ú. v. EÚ L 138, 30.4.2004, s. 31).

      (5)  Porovnaj rozhodnutie Rady 2004/100/ES z 26. januára 2004, ktorým sa ustanovuje akčný program Spoločenstva na podporu aktívneho európskeho občianstva (občianska účasť) (Ú. v. EÚ L 30, 4.2.2004, s. 6).

      (6)  Porovnaj rozhodnutie Európskeho parlamentu a Rady č. 1786/2002/ES z 23. septembra 2002 o akčnom programe Spoločenstva v oblasti verejného zdravia (2003 – 2008) (Ú. v. ES L 271, 9.10.2002, s. 1).

      (7)  Porovnaj rozhodnutie Európskeho parlamentu a Rady č. 508/2000/ES zo 14. februára 2000 zavádzajúce program Kultúra 2000 (Ú. v. ES L 63, 10.3.2000, s. 1) a rozhodnutie Európskeho parlamentu a Rady č. 626/2004/ES z 31. marca 2004, ktorým sa mení a dopĺňa rozhodnutie č. 508/2000/ES zavádzajúce program Kultúra 2000 (Ú. v. EÚ L 99, 3.4.2004, s. 3).

      (8)  Porovnaj rozhodnutie Európskeho parlamentu a Rady č. 253/2003/ES z 11. februára 2003, ktorým sa prijíma akčný program pre colné správy v Spoločenstve (Colníctvo 2007) (Ú. v. EÚ L 36, 12.2.2003, s. 1).

      (9)  Porovnaj rozhodnutie Európskeho parlamentu a Rady č. 803/2004/ES z 21. apríla 2004, ktorým sa schvaľuje program akcie Spoločenstva (2004 až 2008) na prevenciu a boj proti násiliu voči deťom, mladým ľuďom a ženám a na ochranu obetí a ohrozených skupín (program Daphne II) (Ú. v. EÚ L 143, 30.4.2004, s. 1).

      (10)  Doteraz neschválené – porovnaj KOM (2004) 96 v konečnom znení, 2004/0025(COD).

      (11)  Porovnaj rozhodnutie Európskeho parlamentu a Rady č. 2318/2003/ES z 5. decembra 2003, ktorým sa prijíma viacročný program (2004 až 2006) na účinnú integráciu informačných a komunikačných technológií (IKT) do systémov vzdelávania a odbornej prípravy v Európe (program eLearning) (Ú. v. EÚ L 345, 31.12.2003, s. 9).

      (12)  Porovnaj rozhodnutie Európskeho parlamentu a Rady č. 2317/2003/ES z 5. decembra 2003, ktorým sa ustanovuje program na zvýšenie kvality vysokoškolského vzdelávania a podporu porozumenia medzi kultúrami prostredníctvom spolupráce s tretími krajinami (Erasmus Mundus) (2004 až 2008) (2004 až 2008) (Ú. v. EÚ L 345, 31.12.2003, s. 1).

      (13)  Porovnaj rozhodnutie Európskeho parlamentu a Rady č. 2235/2002/ES z 3. decembra 2002, ktorým sa prijíma program Spoločenstva na zlepšenie fungovania daňových systémov na vnútornom trhu (program Fiscalis 2003 – 2007) (Ú. v. ES L 341, 17.12.2002, s. 1).

      (14)  Porovnaj rozhodnutie Rady č. 2001/51/ES z 20. decembra 2000 o akčnom programe Spoločenstva týkajúceho sa stratégie Spoločenstva v oblasti rovnosti žien a mužov (2001 – 2005) (Ú. v. ES L 17, 19.1.2001, s. 22).

      (15)  Porovnaj rozhodnutie Európskeho parlamentu a Rady č. 804/2004/ES z 21. apríla 2004, ktorým sa ustanovuje akčný program Spoločenstva na podporu aktivít v oblasti ochrany finančných záujmov Spoločenstva (program Hercules) (Ú. v. EÚ L 143, 30.4.2004, s. 9).

      (16)  Porovnaj rozhodnutie Európskeho parlamentu a Rady č. 1230/2003/ES z 26. júna 2003, ktorým sa prijíma viacročný program akcií v oblasti energetiky: „Inteligentná energia – Európa“ (2003 – 2006) (Ú. v. EÚ L 176, 15.7.2003, s. 29).

      (17)  Porovnaj nariadenie Európskeho parlamentu a Rady (ES) č. 1655/2000 zo 17. júla 2000 o finančnom nástroji pre životné prostredie (LIFE) (Ú. v. ES L 192, 28.7.2000, s. 1), zmenené a doplnené nariadením (ES) č. 1682/2004 (Ú. v. EÚ L 308, 5.10.2004, s. 1).

      (18)  Porovnaj rozhodnutie Rady č. 1999/382/ES z 26. apríla 1999, ktorým sa ustanovuje druhá etapa akčného programu Spoločenstva pre odborné vzdelávanie „Leonardo da Vinci“ (Ú. v. ES L 146, 11.6.1999, s. 33).

      (19)  Porovnaj nariadenie Európskeho parlamentu a Rady (ES) č. 1382/2003 z 22. júla 2003 o poskytnutí finančnej pomoci Spoločenstva na zlepšenie environmentálnych vlastností systému nákladnej dopravy (program Marco Polo) (Ú. v. EÚ L 196, 2.8.2003, s. 1).

      (20)  Porovnaj korigendum k rozhodnutiu Rady 2000/821/ES z 20. decembra 2000 týkajúceho sa vykonania programu na podporu rozvoja, distribúcie a propagácie európskych audiovizuálnych diel (MEDIA Plus rozvoj, distribúcia a propagácia) (2001 – 2005) (Ú. v. ES L 336, 30.12.2000, s. 82) (Ú. v. ES L 13, 17.1.2001, s. 34), zmenené a doplnené rozhodnutím Európskeho parlamentu a Rady č. 846/2004/ES (Ú. v. EÚ L 157, 30.4.2004, s. 4).

      (21)  Porovnaj rozhodnutie Európskeho parlamentu a Rady č. 163/2001/ES z 19. januára 2001 o implementácii programu ďalšieho vzdelávania odborníkov európskeho audiovizuálneho programového priemyslu (MEDIA-Training) (2001 – 2005) (Ú. v. ES L 26, 27.1.2001, s. 1), zmenené a doplnené rozhodnutím č. 845/2004 (Ú. v. EÚ L 157, 30.4.2004, s. 1).

      (22)  Doteraz neschválené – porovnaj KOM (2004) 91 v konečnom znení – 2004/0023(COD).

      (23)  Porovnaj rozhodnutie Európskeho parlamentu a Rady č. 1513/2002/ES z 27. júna 2002, ktoré sa týka šiesteho rámcového programu Európskeho spoločenstva v oblasti výskumu, technologického rozvoja a demonštračných činností prispievajúcich k vytvoreniu Európskeho výskumného priestoru a k inovácii (2002 až 2006) (Ú. v. ES L 232, 29.8.2002, s. 1).

      (24)  Porovnaj rozhodnutie Európskeho parlamentu a Rady č. 253/2000/ES z 24. januára 2000, ktorým sa zavádza druhá fáza programu Spoločenstva v oblasti vzdelávania „Sokrates“ (Ú. v. ES L 28, 3.2.2000, s. 1).

      (25)  Porovnaj rozhodnutie Európskeho parlamentu a Rady č. 1031/2000/ES z 13. apríla 2000, ktorým sa ustanovuje akčný program Spoločenstva „Mládež“ (Ú. v. ES L 117, 18.5.2000, s. 1).


title: 2006/408/ES: Rozhodnutie Rady z  12. júna 2006 , ktorým sa vymenúva nemecký člen Výboru regiónov

text:
               13.6.2006

               SK

               Úradný vestník Európskej únie

               L 159/14

      ROZHODNUTIE RADY

   z 12. júna 2006,
   ktorým sa vymenúva nemecký člen Výboru regiónov
   (2006/408/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 263,
   so zreteľom na návrh nemeckej vlády,
   keďže:

               (1)

               Rada 24. januára 2006 prijala rozhodnutie 2006/116/ES (1), ktorým sa vymenúvajú členovia a náhradníci Výboru regiónov na obdobie od 26. januára 2006 do 25. januára 2010.

               (2)

               V dôsledku odstúpenia Jochena RIEBELA sa uvoľnilo jedno miesto člena Výboru regiónov,

         ROZHODLA TAKTO:
   Článok 1
   Za člena Výboru regiónov sa týmto vymenúva Volker HOFF, minister spolkovej krajiny Hessensko pre spolkové a európske záležitosti a komisár spolkovej krajiny Hessensko v spolkovej rade, ako náhrada za Jochena RIEBELA na zvyšný čas jeho funkčného obdobia, ktoré trvá do 25. januára 2010.
   Článok 2
   Toto rozhodnutie nadobúda účinnosť dňom jeho prijatia.

      V Luxemburgu 12. júna 2006

            Za Radu

            predsedníčka

         U. PLASSNIK

      (1)  Ú. v. EÚ L 56, 25.2.2006, s. 75.


title: 2012/744/EÚ: Rozhodnutie Rady prijaté po vzájomnej dohode s predsedom Komisie z  28. novembra 2012 , ktorým sa vymenúva nový člen Európskej komisie

text:
               4.12.2012

               SK

               Úradný vestník Európskej únie

               L 332/21

         ROZHODNUTIE RADY
   prijaté po vzájomnej dohode s predsedom Komisie
   z 28. novembra 2012,
   ktorým sa vymenúva nový člen Európskej komisie
   (2012/744/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 246 druhý odsek,
   so zreteľom na stanovisko Európskeho parlamentu (1),
   keďže:

               (1)

               Európska rada 9. februára 2010 prijala rozhodnutie 2010/80/EÚ (2), ktorým sa vymenúva Európska komisia na obdobie do 31. októbra 2014.

               (2)

               Predseda Komisie, pán José Manuel DURÃO BARROSO, informoval Radu listom zo 16. októbra 2012 o tom, že pán John DALLI odstúpil z funkcie člena Komisie s okamžitou účinnosťou.

               (3)

               V súlade s článkom 246 druhým odsekom Zmluvy o fungovaní Európskej únie miesto uvoľnené z dôvodu vzdania sa funkcie zastáva po zvyšok funkčného obdobia člena nový člen rovnakej štátnej príslušnosti.

               (4)

               Preto by sa mal vymenovať nový člen Komisie,

         PRIJALA TOTO ROZHODNUTIE:
   Článok 1
   Po vzájomnej dohode s predsedom Komisie, pánom Josém Manuelom DURÃOM BARROSOM, vymenúva Rada za člena Komisie na zvyšok funkčného obdobia, ktoré trvá do 31. októbra 2014, pána Tonia BORGA.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 28. novembra 2012

            Za Radu

            predseda

         S. ALETRARIS

      (1)  Stanovisko z 21. novembra 2012 (zatiaľ neuverejnené v úradnom vestníku).

      (2)  Ú. v. EÚ L 38, 11.2.2010, s. 7.


title: 2012/839/EÚ: Rozhodnutie Európskej centrálnej banky z  19. decembra 2012 o dočasných opatreniach týkajúcich sa akceptovateľnosti obchodovateľných dlhových nástrojov vydaných alebo plne garantovaných Helénskou republikou (ECB/2012/32)

text:
               29.12.2012

               SK

               Úradný vestník Európskej únie

               L 359/74

         ROZHODNUTIE EURÓPSKEJ CENTRÁLNEJ BANKY
   z 19. decembra 2012
   o dočasných opatreniach týkajúcich sa akceptovateľnosti obchodovateľných dlhových nástrojov vydaných alebo plne garantovaných Helénskou republikou
   (ECB/2012/32)
   (2012/839/EÚ)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Zmluvu o fungovaní Európskej únie, a najmä na jej článok 127 ods. 2 prvú zarážku,
   so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 3.1 prvú zarážku, článok 12.1, článok 18 a článok 34.1 druhú zarážku,
   so zreteľom na usmernenie ECB/2011/14 z 20. septembra 2011 o nástrojoch a postupoch menovej politiky Eurosystému (1), a najmä na jeho prílohu I oddiely 1.6, 6.3.1, 6.3.2 a 6.4.2,
   keďže:

               (1)

               Podľa článku 18.1 Štatútu Európskeho systému centrálnych bánk a Európskej centrálnej banky Európska centrálna banka (ECB) a národné centrálne banky členských štátov, ktorých menou je euro, môžu uskutočňovať úverové operácie s úverovými inštitúciami a inými účastníkmi trhu, pričom sa požičiavanie zabezpečuje na základe dostatočnej zábezpeky. Kritériá určujúce akceptovateľnosť zábezpeky na účely operácií menovej politiky Eurosystému sú stanovené v prílohe I k usmerneniu ECB/2011/14.

               (2)

               Podľa oddielu 1.6 prílohy I k usmerneniu ECB/2011/14 Rada guvernérov môže nástroje, podmienky, kritériá a postupy na vykonávanie operácií menovej politiky Eurosystému kedykoľvek meniť. Podľa oddielu 6.3.1 prílohy I k usmerneniu ECB/2011/14 si Eurosystém vyhradzuje právo určiť, či emisia, emitent, dlžník alebo ručiteľ spĺňajú vysoké štandardy na hodnotenie kreditného rizika na základe akýchkoľvek informácií, ktoré považuje za relevantné.

               (3)

               Rozhodnutím ECB/2012/3 z 5. marca 2012 o akceptovateľnosti obchodovateľných dlhových nástrojov vydaných alebo plne garantovaných Helénskou republikou v súvislosti s ponukou Helénskej republiky na výmenu dlhových nástrojov (2) sa dočasne pozastavilo uplatňovanie minimálnych požiadaviek Eurosystému na limity kreditnej kvality vo vzťahu k obchodovateľným dlhovým nástrojom vydaným alebo plne garantovaným Helénskou republikou a tieto nástroje boli vyhlásené za akceptovateľné počas trvania podpory kvality zábezpeky Helénskou republikou v prospech národných centrálnych bánk. Z dôvodu ukončenia podpory kvality zábezpeky prestali byť v tom čase obchodovateľné dlhové nástroje vydané alebo plne garantované Helénskou republikou primeranou zábezpekou, a preto Rada guvernérov prijala rozhodnutie ECB/2012/14 (3), ktorým sa rozhodnutie ECB/2012/3 zrušilo s účinnosťou od 25. júla 2012, čím sa takéto nástroje stali neakceptovateľnými.

               (4)

               Rada guvernérov v súčasnosti berie ho úvahy, že Euroskupina pozitívne hodnotí balík opatrení pri prvom prehodnotení druhého programu hospodárskych úprav pre Grécko.

               (5)

               Rada guvernérov považuje tento balík opatrení za vhodný, takže obchodovateľné dlhové nástroje vydané alebo plne garantované Helénskou republikou si zachovajú štandard kvality dostatočný na to, aby zostali akceptovateľnou zábezpekou v operáciách menovej politiky Eurosystému bez ohľadu na akékoľvek externé hodnotenie kreditného rizika.

               (6)

               Rada guvernérov sa preto rozhodla znova akceptovať obchodovateľné dlhové nástroje vydané alebo plne garantované Helénskou republikou ako zábezpeku v operáciách menovej politiky Eurosystému, pričom sa na tieto nástroje budú uplatňovať osobitné zrážky odlišné od tých, ktoré sú uvedené v oddiele 6.4.2 prílohy I k usmerneniu ECB/2011/14.

               (7)

               Toto výnimočné opatrenia sa bude uplatňovať dočasne, až kým Rada guvernérov nedôjde k záveru, že možno znova normálne uplatňovať kritériá akceptovateľnosti a rámec kontroly rizika pre operácie menovej politiky Eurosystému,

         PRIJALA TOTO ROZHODNUTIE:
   Článok 1
   Pozastavenie uplatňovania určitých ustanovení usmernenia ECB/2011/14 a akceptovateľnosť obchodovateľných dlhových nástrojov vydaných alebo plne garantovaných Helénskou republikou
   1.   Uplaňovanie minimálnych požiadaviek Eurosystému na kreditnú kvalitu, ktorú sú uvedené v pravidlách rámca Eurosystému pre hodnotenie kreditného rizika v prípade určitých obchodovateľných aktív v oddiele 6.3.2 prílohy 1 k usmerneniu ECB/2011/14, sa pozastavuje vo vzťahu k obchodovateľným dlhovým nástrojom vydaným alebo plne garantovaným Helénskou republikou.
   2.   Obchodovateľné dlhové nástroje vydané alebo plne garantované Helénskou republikou predstavujú akceptovateľnú zábezpeku na účely operácií menovej politiky Eurosystému, pričom sa uplatňujú osobitné zrážky uvedené v prílohe k tomuto rozhodnutiu.
   3.   V prípade akéhokoľvek rozporu medzi týmto rozhodnutím a usmernením ECB/2011/14 má prednosť toto rozhodnutie.
   Článok 2
   Nadobudnutie účinnosti
   Toto rozhodnutie nadobúda účinnosť 21. decembra 2012.

      Vo Frankfurte nad Mohanom 19. decembra 2012

            Prezident ECB

         Mario DRAGHI

      (1)  Ú. v. EÚ L 331, 14.12.2011, s. 1.

      (2)  Ú. v. EÚ L 77, 16.3.2012, s. 19.

      (3)  Ú. v. EÚ L 199, 26.7.2012, s. 26.

      PRÍLOHA

         Rozpis zrážok, ktoré sa uplatňujú na obchodovateľné dlhové nástroje vydané alebo plne garantované Helénskou republikou

                     Grécke štátne dlhopisy (GŠD)

                     Skupiny splatností

                     Zrážky pri kupónoch s pevnou úrokovou sadzbou a pohyblivou úrokovou sadzbou

                     Zrážky pri kupónoch s nulovou úrokovou sadzbou

                     0-1

                  15,0

                  15,0

                     1-3

                  33,0

                  35,5

                     3-5

                  45,0

                  48,5

                     5-7

                  54,0

                  58,5

                     7-10

                  56,0

                  62,0

                     > 10

                  57,0

                  71,0

                     Bankové dlhopisy so štátnou zárukou (BDŠZ) a nefinančné korporátne dlhopisy so štátnou zárukou

                     Skupiny splatností

                     Zrážky pri kupónoch s pevnou úrokovou sadzbou a pohyblivou úrokovou sadzbou

                     Zrážky pri kupónoch s nulovou úrokovou sadzbou

                     0-1

                  23,0

                  23,0

                     1-3

                  42,5

                  45,0

                     3-5

                  55,5

                  59,0

                     5-7

                  64,5

                  69,0

                     7-10

                  67,0

                  72,5

                     > 10

                  67,5

                  81,0


title: 2005/112/ES: Rozhodnutie Rady z 31. januára 2005, ktorým sa menuje jeden španielsky náhradník Výboru regiónov

text:
               9.2.2005

               SK

               Úradný vestník Európskej únie

               L 36/6

      ROZHODNUTIE RADY

   z 31. januára 2005,
   ktorým sa menuje jeden španielsky náhradník Výboru regiónov
   (2005/112/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 263,
   so zreteľom na návrh španielskej vlády,
   keďže:

               (1)

               Rada 22. januára 2002 prijala rozhodnutie 2002/60/ES (1), ktorým sa menujú členovia a náhradníci Výboru regiónov.

               (2)

               V dôsledku odstúpenia Carlosa Javiera FERNÁNDEZ CARRIEDO, ktoré bolo Rade oznámené 29. novembra 2004, sa uvoľnilo jedno miesto náhradníka Výboru regiónov,

         ROZHODLA TAKTO:
   Jediný článok
   Tomás VILLANUEVA RODRÍGUEZ, Consejero de Economía y Empleo, Comunidad Autónoma de Castilla y Léon, je vymenovaný za náhradníka Výboru regiónov ako náhrada za Carlosa Javiera FERNÁNDEZ CARRIEDOA na zvyšný čas funkčného obdobia, ktoré trvá do 25. januára 2006.

      V Bruseli 31. januára 2005

            Za Radu

            predseda

         J. ASSELBORN

      (1)  Ú. v. ES L 24, 26.1.2002, s. 38.


               12.8.2016

               SK

               Úradný vestník Európskej únie

               C 294/39

         P8_TA(2014)0073
   Voľba ombudsmana
   Rozhodnutie Európskeho parlamentu zo 16. decembra 2014 o voľbe Európskeho ombudsmana (2014/2092(INS))
   (2016/C 294/10)

      Európsky parlament,

               —

               so zreteľom na Zmluvu o fungovaní Európskej únie, a najmä na jej článok 24 tretí odsek a článok 228,

               —

               so zreteľom na Zmluvu o založení Európskeho spoločenstva pre atómovú energiu, a najmä na jej článok 106a,

               —

               so zreteľom na svoje rozhodnutie 94/262/ESUO, ES, Euratom z 9. marca 1994 o predpisoch a všeobecných podmienkach upravujúcich výkon funkcie ombudsmana (1),

               —

               so zreteľom na článok 219 rokovacieho poriadku,

               —

               so zreteľom na výzvu na podávanie prihlášok (2),

               —

               so zreteľom na svoje hlasovanie zo 16. decembra 2014,

               1.

               zvolil Emily O'Reillyovú do funkcie Európskeho ombudsmana do konca volebného obdobia;

               2.

               vyzýva Emily O'Reillyovú, aby zložila prísahu pred Súdnym dvorom;

               3.

               poveruje svojho predsedu, aby rozhodnutie, ktoré je uvedené v prílohe, uverejnil v Úradnom vestníku Európskej únie;

               4.

               poveruje svojho predsedu, aby toto rozhodnutie postúpil Rade, Komisii a Súdnemu dvoru.

      (1)  Ú. v. ES L 113, 4.5.1994, s. 15.

      (2)  Ú. v. EÚ C 293, 2.9.2014, s. 13.

      PRÍLOHA
      ROZHODNUTIE EURÓPSKEHO PARLAMENTU
      zo 16. decembra 2014
      o voľbe Európskeho ombudsmana

         (Znenie tejto prílohy sa neuvádza, pretože zodpovedá konečnému aktu, rozhodnutiu 2014/949/EÚ, Euratom.)


title: 2012/773/: Rozhodnutie Rady zo 6. decembra 2012 o pozícii, ktorá sa má zaujať v mene Európskej únie v Stabilizačnej a asociačnej rade zriadenej Stabilizačnou a asociačnou dohodou medzi Európskymi spoločenstvami a ich členskými štátmi na jednej strane a Albánskou republikou na strane druhej, pokiaľ ide o prijatie ustanovení o koordinácii systémov sociálneho zabezpečenia

text:
               13.12.2012

               SK

               Úradný vestník Európskej únie

               L 340/1

         ROZHODNUTIE RADY
   zo 6. decembra 2012
   o pozícii, ktorá sa má zaujať v mene Európskej únie v Stabilizačnej a asociačnej rade zriadenej Stabilizačnou a asociačnou dohodou medzi Európskymi spoločenstvami a ich členskými štátmi na jednej strane a Albánskou republikou na strane druhej, pokiaľ ide o prijatie ustanovení o koordinácii systémov sociálneho zabezpečenia
   (2012/773/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 79 ods. 2 písm. b) v spojení s jej článkom 218 ods. 9,
   so zreteľom na návrh Európskej komisie,
   keďže:

               (1)

               V článku 48 Stabilizačnej a asociačnej dohody medzi Európskymi spoločenstvami a ich členskými štátmi na jednej strane a Albánskou republikou na strane druhej (1) (ďalej len „dohoda“) sa stanovuje, že Stabilizačná a asociačná rada rozhodnutím prijme ustanovenia na vykonávanie zásad stanovených v uvedenom článku.

               (2)

               V súlade s článkami 1 a 2 protokolu (č. 21) o postavení Spojeného kráľovstva a Írska s ohľadom na priestor slobody, bezpečnosti a spravodlivosti, ktorý je pripojený k Zmluve o Európskej únii a Zmluve o fungovaní Európskej únie a bez toho, aby bol dotknutý článok 4 uvedeného protokolu, sa tieto členské štáty nezúčastňujú na prijímaní tohto rozhodnutia, nie sú ním viazané, ani nepodliehajú jeho uplatňovaniu.

               (3)

               V súlade s článkami 1 a 2 Protokolu (č. 22) o postavení Dánska pripojeného k Zmluve o Európskej únii a Zmluve o fungovaní Európskej únie, sa Dánsko nezúčastňuje na prijímaní tohto rozhodnutia a nie je ním viazané ani nepodlieha jeho uplatňovaniu.

               (4)

               Je vhodné určiť pozíciu, ktorá sa má v mene Únie zaujať v Stabilizačnej a Asociačnej rade, pokiaľ ide o prijatie ustanovení o koordinácii systémov sociálneho zabezpečenia.

               (5)

               Pozícia Únie v Stabilizačnej a Asociačnej rade by preto mala byť založená na pripojenom návrhu rozhodnutia,

         PRIJALA TOTO ROZHODNUTIE:
   Článok 1
   Pozícia, ktorá sa má zaujať v mene Európskej únie v Stabilizačnej a asociačnej rade zriadenej Stabilizačnou a asociačnou dohodou medzi Európskymi spoločenstvami a ich členskými štátmi na jednej strane a Albánskou republikou na strane druhej, pokiaľ ide o prijatie ustanovení o koordinácii systémov sociálneho zabezpečenia, sa zakladá na návrhu rozhodnutia Stabilizačnej a asociačnej rady pripojeného k tomuto rozhodnutiu.
   Menšie zmeny v uvedenom návrhu rozhodnutia môžu zástupcovia Únie v Stabilizačnej a asociačnej rade dohodnúť bez toho, aby bolo potrebné prijať ďalšie rozhodnutie Rady.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 6. decembra 2012

            Za Radu

            predsedníčka

         S. CHARALAMBOUS

      (1)  Ú. v. EÚ L 107, 28.4.2009, s. 166.

      NÁVRH
      ROZHODNUTIE AV STABILISERINGS- OCH ASSOCIERINGSRÅDET EU–ALBANIEN č. …/…
      z …,
      pokiaľ ide o prijatie ustanovení o koordinácii systémov sociálneho zabezpečenia
      STABILIZAČNÁ A ASOCIAČNÁ RADA,
      so zreteľom na Stabilizačnú a asociačnú dohodu medzi Európskymi spoločenstvami a ich členskými štátmi na jednej strane a Albánskou republikou na strane druhej (1), a najmä na jej článok 48,
      keďže:

                  (1)

                  V článku 48 Stabilizačnej a asociačnej dohody medzi Európskymi spoločenstvami a ich členskými štátmi na jednej strane a Albánskou republikou na strane druhej (ďalej len „dohoda“) sa stanovuje koordinácia systémov sociálneho zabezpečenia Albánska a členských štátov a tiež zásady tejto koordinácie.

                  (2)

                  V článku 48 dohody sa stanovuje, že Stabilizačná a asociačná rada prijme rozhodnutie na účely vykonávania zásad stanovených v uvedenom článku.

                  (3)

                  Pokiaľ ide o uplatňovanie zásady nediskriminácie, týmto rozhodnutím by sa nemali udeľovať žiadne dodatočné práva vznikajúce na základe určitých skutočností alebo udalostí, ku ktorým došlo na území druhej zmluvnej strany, ak sa také skutočnosti alebo udalosti podľa právnych predpisov prvej zmluvnej strany neberú do úvahy, okrem práva na prenos určitých dávok.

                  (4)

                  Pri uplatňovaní tohto rozhodnutia by malo právo albánskych pracovníkov na rodinné dávky podliehať podmienke, že ich rodinní príslušníci majú riadny pobyt s týmito pracovníkmi v členskom štáte, v ktorom sú pracovníci zamestnaní. V prípade, že ich rodinní príslušníci majú riadny pobyt v inom členskom štáte, uplatňuje sa nariadenie Európskeho parlamentu a Rady (EÚ) č. 1231/2010 z 24. novembra 2010, ktorým sa rozširuje nariadenie (ES) č. 883/2004 a nariadenie (ES) č. 987/2009 na štátnych príslušníkov tretích krajín, na ktorých sa tieto nariadenia doteraz nevzťahovali výhradne z dôvodu ich štátnej príslušnosti (2). Na základe tohto rozhodnutia by nemal vznikať žiadny nárok na rodinné dávky, pokiaľ ide o ich rodinných príslušníkov, ktorí majú pobyt v krajine, ktorá nie je členským štátom, napr. v Albánsku.

                  (5)

                  Nariadením (EÚ) č. 1231/2010 sa už rozširuje uplatňovanie ustanovení nariadenia Európskeho parlamentu a Rady (ES) č. 883/2004 z 29. apríla 2004 o koordinácii systémov sociálneho zabezpečenia (3) a nariadenia Európskeho parlamentu a Rady (ES) č. 987/2009 zo 16. septembra 2009, ktorým sa stanovuje postup vykonávania nariadenia (ES) č. 883/2004 o koordinácii systémov sociálneho zabezpečenia (4) na štátnych príslušníkov tretích krajín, na ktorých sa dovtedy tieto ustanovenia nevzťahovali výhradne z dôvodu ich štátnej príslušnosti. Nariadenie (EÚ) č. 1231/2010 sa už vzťahuje na zásadu sčítania poistných období získaných albánskymi pracovníkmi v rôznych členských štátoch, pokiaľ ide o nárok na určité dávky, ako sa uvádza v prvej zarážke článku 48 ods. 1 dohody.

                  (6)

                  Mohlo by byť potrebné stanoviť osobitné ustanovenia, ktoré zodpovedajú osobitným znakom albánskych právnych predpisov, aby sa uľahčilo uplatňovanie pravidiel koordinácie.

                  (7)

                  S cieľom zabezpečiť hladké fungovanie koordinácie systémov sociálneho zabezpečenia členských štátov a Albánska je potrebné stanoviť osobitné ustanovenia o spolupráci medzi členskými štátmi a Albánskom, ako aj medzi dotknutou osobou a inštitúciou v príslušnom štáte.

                  (8)

                  Mali by sa prijať prechodné ustanovenia na ochranu osôb, na ktoré sa vzťahuje toto rozhodnutie, a na zabezpečenie toho, aby v dôsledku nadobudnutia účinnosti tohto rozhodnutia dotknuté osoby nestratili práva,

            PRIJALA TOTO ROZHODNUTIE:
      ČASŤ I

         VŠEOBECNÉ USTANOVENIA

      Článok 1
      Vymedzenie pojmov
      1.   Na účely tohto rozhodnutia:

                  a)

                  „dohoda“ je Stabilizačná a asociačná dohoda medzi Európskymi spoločenstvami a ich členskými štátmi na jednej strane a Albánskou republikou na strane druhej;

                  b)

                  „nariadenie“ je nariadenie (ES) č. 883/2004 platné v členských štátoch Európskej únie;

                  c)

                  „vykonávacie nariadenie“ je nariadenie (ES) č. 987/2009;

                  d)

                  „členský štát“ je členský štát Európskej únie;

                  e)

                  „pracovník“ je:

                              i)

                              na účely právnych predpisov členského štátu osoba vykonávajúca činnosť ako zamestnanec v zmysle článku 1 písm. a) nariadenia;

                              ii)

                              na účely právnych predpisov Albánska osoba vykonávajúca činnosť ako zamestnanec v zmysle albánskych právnych predpisov;

                  f)

                  „rodinný príslušník“ je:

                              i)

                              na účely právnych predpisov členského štátu rodinný príslušník v zmysle článku 1 písm. i) nariadenia;

                              ii)

                              na účely právnych predpisov Albánska rodinný príslušník v zmysle albánskych právnych predpisov;

                  g)

                  „právne predpisy“ sú:

                              i)

                              vo vzťahu k členským štátom právne predpisy v zmysle článku 1 písm. l) nariadenia platné pre dávky, na ktoré sa vzťahuje toto rozhodnutie;

                              ii)

                              vo vzťahu k Albánsku právne predpisy platné v Albánsku a týkajúce sa dávok, na ktoré sa vzťahuje toto rozhodnutie;

                  h)

                  „dávky“ sú:

                              —

                              starobné dôchodky,

                              —

                              pozostalostné dôchodky,

                              —

                              dôchodky v súvislosti s pracovnými úrazmi a chorobami z povolania,

                              —

                              invalidné dôchodky v súvislosti s pracovnými úrazmi a chorobami z povolania,

                              —

                              rodinné prídavky;

                  i)

                  „prenosné dávky“ sú:

                              i)

                              vo vzťahu k členským štátom:

                                          —

                                          starobné dôchodky,

                                          —

                                          pozostalostné dôchodky,

                                          —

                                          dôchodky v súvislosti s pracovnými úrazmi a chorobami z povolania,

                                          —

                                          invalidné dôchodky v súvislosti s pracovnými úrazmi a chorobami z povolania;

                                    v zmysle nariadenia s výnimkou osobitných nepríspevkových peňažných dávok uvedených v prílohe X k nariadeniu;

                              ii)

                              vo vzťahu k Albánsku príslušné dávky stanovené podľa albánskych právnych predpisov s výnimkou osobitných nepríspevkových peňažných dávok, ako sa stanovuje v prílohe I k tomuto rozhodnutiu.

            2.   Ostatné pojmy používané v tomto rozhodnutí majú význam, ktorý sa:

                  a)

                  vo vzťahu k členským štátom stanovuje v nariadení a vo vykonávacom nariadení;

                  b)

                  vo vzťahu k Albánsku stanovuje v príslušných právnych predpisoch platných v Albánsku.

            Článok 2
      Osoby, na ktoré sa toto rozhodnutie vzťahuje
      Toto rozhodnutie sa uplatňuje na:

                  a)

                  pracovníkov, ktorí sú albánski štátni príslušníci a ktorí sú alebo boli legálne zamestnaní na území členského štátu alebo na ktorých sa vzťahujú alebo sa vzťahovali právne predpisy jedného alebo viacerých členských štátov, a na ich pozostalých;

                  b)

                  rodinných príslušníkov pracovníkov uvedených v písmene a) pod podmienkou, že títo rodinní príslušníci majú alebo mali spolu s dotknutým pracovníkom riadny pobyt v členskom štáte, kým je dotknutý pracovník v ňom zamestnaný;

                  c)

                  pracovníkov, ktorí sú štátnymi príslušníkmi členského štátu a ktorí sú alebo boli legálne zamestnaní na území Albánska a na ktorých sa vzťahujú alebo vzťahovali právne predpisy Albánska a na ich pozostalých a

                  d)

                  rodinných príslušníkov pracovníkov uvedených v písmene c) pod podmienkou, že títo rodinní príslušníci majú alebo mali spolu s dotknutým pracovníkom riadny pobyt v Albánsku počas doby, kým tam bol dotknutý pracovník zamestnaný.

            Článok 3
      Rovnosť zaobchádzania
      1.   S pracovníkmi, ktorí sú albánskymi štátnymi príslušníkmi a ktorí sú legálne zamestnaní v členskom štáte a všetkými ich rodinnými príslušníkmi, ktorí tam majú spolu s nimi riadny pobyt, sa v porovnaní so štátnymi príslušníkmi členských štátov, v ktorých sú títo pracovníci zamestnaní, v súvislosti s dávkami v zmysle článku 1 ods. 1 písm. h) zaobchádza bez akejkoľvek diskriminácie na základe štátnej príslušnosti.
      2.   S pracovníkmi, ktorí sú štátnymi príslušníkmi členského štátu a sú legálne zamestnaní v Albánsku, a všetkými ich rodinnými príslušníkmi, ktorí tam majú spolu s nimi riadny pobyt, sa v porovnaní so štátnymi príslušníkmi Albánska v súvislosti s dávkami v zmysle článku 1 ods. 1 písm. h) zaobchádza bez akejkoľvek diskriminácie na základe štátnej príslušnosti.
      ČASŤ II

         VZŤAHY MEDZI ČLENSKÝMI ŠTÁTMI A ALBÁNSKOM

      Článok 4
      Upustenie od podmienok pobytu
      1.   Prenosné dávky v zmysle článku 1 ods. 1 písm. i), na ktoré majú nárok osoby uvedené v článku 2 písm. a) a c), nepodliehajú žiadnemu zníženiu, úprave, pozastaveniu, odňatiu alebo konfiškácii na základe skutočnosti, že príjemca má pobyt

                  i)

                  na účely dávky podľa právnych predpisov členského štátu na území Albánska, alebo

                  ii)

                  na účely dávky podľa právnych predpisov Albánska na území členského štátu.

            2.   Rodinní príslušníci pracovníka uvedení v článku 2 písm. b) majú nárok na prenosné dávky v zmysle článku 1 ods. 1 písm. i) bodu i) rovnakým spôsobom ako rodinní príslušníci pracovníka, ktorý je štátnym príslušníkom dotknutého členského štátu, ak títo rodinní príslušníci majú pobyt na území Albánska.
      3.   Rodinní príslušníci pracovníka uvedení v článku 2 písm. d) majú nárok na prenosné dávky v zmysle článku 1 ods. 1 písm. i) bodu ii) rovnakým spôsobom ako rodinní príslušníci pracovníka, ktorý je štátnym príslušníkom Albánska, ak títo rodinní príslušníci majú pobyt na území členského štátu.
      ČASŤ III

         RÔZNE USTANOVENIA

      Článok 5
      Spolupráca
      1.   Členské štáty a Albánsko si navzájom oznamujú všetky informácie týkajúce sa zmien v ich právnych predpisoch, ktoré môžu mať vplyv na vykonávanie tohto rozhodnutia.
      2.   Na účely tohto rozhodnutia si orgány a inštitúcie členských štátov a Albánska poskytujú svoje dobré služby a konajú tak, akoby vykonávali svoje vlastné právne predpisy. Administratívna pomoc poskytnutá uvedenými orgánmi a inštitúciami je spravidla bezplatná. Príslušné orgány členských štátov a Albánska sa však môžu dohodnúť na náhrade určitých výdavkov.
      3.   Orgány a inštitúcie členských štátov a Albánska môžu na účely tohto rozhodnutia priamo komunikovať medzi sebou a so zainteresovanými osobami alebo ich zástupcami.
      4.   Inštitúcie a osoby, na ktoré sa vzťahuje toto rozhodnutie, majú povinnosť vzájomne sa informovať a spolupracovať v záujme zabezpečenia správneho vykonávania tohto rozhodnutia.
      5.   Osoby, na ktoré sa vzťahuje toto rozhodnutie, musia čo najskôr informovať inštitúcie príslušného členského štátu alebo Albánska, ak je príslušným štátom Albánsko, a členského štátu pobytu alebo Albánska, ak je štátom pobytu Albánsko, o všetkých zmenách v ich osobnej alebo rodinnej situácii, ktoré ovplyvňujú ich nárok na dávky podľa tohto rozhodnutia.
      6.   Nedodržanie povinnosti informovať, ktorá sa uvádza v odseku 5, môže mať za následok uplatnenie primeraných opatrení v súlade s vnútroštátnym právom. Tieto opatrenia sú však rovnocenné opatreniam uplatniteľným na podobné situácie podľa vnútroštátneho práva a žiadateľom neznemožňujú ani v praxi nadmerne nesťažujú uplatňovanie práv, ktoré sa im udeľujú v tomto rozhodnutí.
      7.   Členské štáty a Albánsko môžu vo vnútroštátnych predpisoch stanoviť podmienky overenia nároku na dávky, aby sa zohľadnila skutočnosť, že príjemcovia majú krátkodobý alebo dlhodobý pobyt mimo územia štátu, v ktorom sa nachádza dlžnícka inštitúcia. Takéto ustanovenia musia byť primerané, nesmú diskriminovať na základe štátnej príslušnosti a musia byť v súlade so zásadami stanovenými v tomto rozhodnutí. Takéto ustanovenia sa oznámia Stabilizačnej a asociačnej rade.
      Článok 6
      Správne kontroly a lekárske vyšetrenia
      1.   Tento článok sa uplatňuje na osoby uvedené v článku 2 poberajúce prenosné dávky v zmysle článku 1 ods. l písm. i), ako aj na inštitúcie poverené vykonávaním tohto rozhodnutia.
      2.   Ak má poberateľ dávok alebo žiadateľ o dávky, alebo jeho rodinný príslušník krátkodobý alebo dlhodobý pobyt na území členského štátu a dlžnícka inštitúcia sa nachádza v Albánsku, alebo ak má príjemca dávok alebo žiadateľ o dávky, alebo jeho rodinný príslušník krátkodobý alebo dlhodobý pobyt na území Albánska a dlžnícka inštitúcia sa nachádza v členskom štáte, lekárske vyšetrenie vykoná na žiadosť dlžníckej inštitúcie inštitúcia miesta, kde má príjemca krátkodobý alebo dlhodobý pobyt, v súlade s postupmi stanovenými v právnych predpisoch uplatňovaných touto inštitúciou.
      Dlžnícka inštitúcia podľa potreby informuje inštitúciu miesta krátkodobého alebo dlhodobého pobytu o všetkých zvláštnych požiadavkách, ktoré sa musia splniť a o požadovaných prvkoch lekárskeho vyšetrenia.
      Inštitúcia miesta krátkodobého alebo dlhodobého pobytu zašle správu dlžníckej inštitúcii, ktorá požiadala o lekárske vyšetrenie.
      Dlžnícka inštitúcia si vyhradzuje právo na vyšetrenie príjemcu lekárom podľa svojho vlastného výberu, buď na území, kde má poberateľ dávky alebo žiadateľ o dávku krátkodobý alebo dlhodobý pobyt alebo v krajine, kde sa nachádza dlžnícka inštitúcia. Príjemca však môže byť požiadaný, aby sa vrátil do štátu dlžníckej inštitúcie len vtedy, ak môže uskutočniť túto cestu bez ujmy pre svoje zdravie a ak jeho náklady na cestu a ubytovanie uhradí dlžnícka inštitúcia.
      3.   Ak má poberateľ dávok alebo žiadateľ o dávky, alebo jeho rodinný príslušník krátkodobý alebo dlhodobý pobyt na území členského štátu a dlžnícka inštitúcia sa nachádza v Albánsku, alebo ak má poberateľ dávok alebo žiadateľ o dávky, alebo jeho rodinný príslušník krátkodobý alebo dlhodobý pobyt na území Albánska a dlžnícka inštitúcia sa nachádza v členskom štáte, správnu kontrolu vykoná na žiadosť dlžníckej inštitúcie inštitúcia miesta, kde má príjemca krátkodobý alebo dlhodobý pobyt.
      Inštitúcia miesta krátkodobého alebo dlhodobého pobytu zašle správu dlžníckej inštitúcii, ktorá požiadala o správnu kontrolu.
      Dlžnícka inštitúcia si vyhradzuje právo preskúmať situáciu príjemcu prostredníctvom odborníka podľa jej vlastného výberu. Príjemca však môže byť požiadaný, aby sa vrátil do štátu dlžníckej inštitúcie len vtedy, ak môže uskutočniť túto cestu bez ujmy pre svoje zdravie a ak jeho náklady na cestu a ubytovanie uhradí dlžnícka inštitúcia.
      4.   Jeden alebo viac členských štátov a Albánsko sa môžu dohodnúť na ďalších správnych opatreniach, pričom o tom informujú Stabilizačnú a asociačnú radu.
      5.   Odchylne od zásady bezplatnej vzájomnej administratívnej pomoci stanovenej v článku 5 ods. 2 tohto rozhodnutia platí, že skutočnú sumu výdavkov na kontroly uvedené v odsekoch 2 a 3 tohto článku nahrádza inštitúcii, ktorá bola požiadaná o ich vykonanie, dlžnícka inštitúcia, ktorá o vykonanie kontrol požiadala.
      Článok 7
      Uplatňovanie článku 126 dohody
      Článok 126 dohody sa uplatňuje v prípade, ak sa niektorá zo strán domnieva, že druhá strana nesplnila svoje povinnosti stanovené v článkoch 5 a 6.
      Článok 8
      Osobitné ustanovenia na uplatňovanie právnych predpisov Albánska
      Stabilizačná a asociačná rada môže podľa potreby stanoviť v prílohe II k tomuto rozhodnutiu osobitné ustanovenia pre uplatňovanie právnych predpisov Albánska.
      Článok 9
      Správne postupy obsiahnuté v existujúcich dvojstranných dohodách
      Správne postupy stanovené v existujúcich dvojstranných dohodách medzi členským štátom a Albánskom sa môžu naďalej uplatňovať pod podmienkou, že nemajú nepriaznivý vplyv na práva a povinnosti dotknutých osôb stanovené týmto rozhodnutím.
      Článok 10
      Dohody, ktorými sa dopĺňajú správne postupy na vykonávanie tohto rozhodnutia
      Jeden alebo viac členských štátov a Albánsko môžu uzatvoriť dohody, ktorých cieľom je doplniť správne postupy na vykonávanie tohto rozhodnutia, najmä pokiaľ ide o predchádzanie podvodom a chybám a boj proti nim.
      ČASŤ IV

         PRECHODNÉ A ZÁVEREČNÉ USTANOVENIA

      Článok 11
      Prechodné ustanovenia
      1.   Podľa tohto rozhodnutia nevznikajú žiadne nároky za obdobie predo dňom nadobudnutia účinnosti tohto rozhodnutia.
      2.   S výhradou odseku 1 sa nadobúda nárok podľa tohto rozhodnutia, a to aj vtedy, keď sa týka poistnej udalosti, ku ktorej došlo pred dátumom nadobudnutia účinnosti tohto rozhodnutia.
      3.   Každá dávka, ktorá nebola poskytnutá, alebo ktorej výplata bola pozastavená z dôvodu štátnej príslušnosti alebo miesta pobytu dotknutej osoby, sa na žiadosť tejto osoby poskytne alebo obnoví s účinnosťou od dátumu nadobudnutia účinnosti tohto rozhodnutia pod podmienkou, že nároky, na základe ktorých sa dávky predtým poskytovali, neboli vyrovnané paušálnou platbou.
      4.   Ak sa žiadosť uvedená v odseku 3 predloží do dvoch rokov odo dňa nadobudnutia účinnosti tohto rozhodnutia, nároky získané v súlade s týmto rozhodnutím sú účinné od uvedeného dňa a voči dotknutým osobám sa nesmú uplatniť právne predpisy ktoréhokoľvek členského štátu alebo Albánska súvisiace s prepadnutím alebo obmedzením nárokov.
      5.   Ak sa žiadosť uvedená v odseku 3 predloží po uplynutí dvojročnej lehoty uvedenej v odseku 4, nároky, ktoré nezanikli alebo neboli premlčané, sú účinné od dátumu predloženia žiadosti, pokiaľ sa neuplatňujú výhodnejšie ustanovenia podľa právnych predpisov ktoréhokoľvek členského štátu alebo Albánska.
      Článok 12
      Prílohy k tomuto rozhodnutiu
      1.   Prílohy k tomuto rozhodnutiu tvoria jeho neoddeliteľnú súčasť.
      2.   Na žiadosť Albánska alebo Európskej únie možno prílohy zmeniť rozhodnutím Stabilizačnej a asociačnej rady.
      Článok 13
      Nadobudnutie účinnosti
      Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

         V …

               Za Radu pre stabilizáciu a pridruženie

               predseda

         (1)  Ú. v. EÚ L 107, 28.4.2009, s. 166.

         (2)  Ú. v. EÚ L 344, 29.12.2010, s. 1.

         (3)  Ú. v. EÚ L 166, 30.4.2004, s. 1.

         (4)  Ú. v. EÚ L 284, 30.10.2009, s. 1.

         PRÍLOHA I

            ZOZNAM ALBÁNSKYCH OSOBITNÝCH NEPRÍSPEVKOVÝCH PEŇAŽNÝCH DÁVOK

         PRÍLOHA II

            OSOBITNÉ USTANOVENIA NA ÚČELY UPLATŇOVANIA PRÁVNYCH PREDPISOV ALBÁNSKA


title: Rozhodnutie Rady (EÚ) 2017/985 z 8. augusta 2016, ktorým sa Portugalsko upozorňuje, aby prijalo opatrenia na zníženie deficitu považované za nevyhnutné na nápravu situácie nadmerného deficitu

text:
               10.6.2017

               SK

               Úradný vestník Európskej únie

               L 148/42

         ROZHODNUTIE RADY (EÚ) 2017/985
   z 8. augusta 2016,
   ktorým sa Portugalsko upozorňuje, aby prijalo opatrenia na zníženie deficitu považované za nevyhnutné na nápravu situácie nadmerného deficitu
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 126 ods. 9,
   so zreteľom na odporúčanie Európskej komisie,
   keďže:

               (1)

               Podľa článku 126 Zmluvy o fungovaní Európskej únie (ZFEÚ) sa členské štáty musia vyhýbať nadmernému deficitu verejných financií.

               (2)

               Pakt stability a rastu vychádza z cieľa zdravých verejných financií, ktoré sú prostriedkom na posilňovanie podmienok pre cenovú stabilitu a silný udržateľný rast smerujúci k vytváraniu pracovných miest. Pakt stability a rastu zahŕňa nariadenie Rady (ES) č. 1467/97 (1), ktoré bolo prijaté na ďalšiu podporu urýchlenej nápravy nadmerných deficitov verejných financií.

               (3)

               Rada v súlade s článkom 126 ods. 6 ZFEÚ 2. decembra 2009 rozhodla, že v Portugalsku existuje nadmerný deficit, a v súlade s článkom 126 ods. 7 ZFEÚ a článkom 3 nariadenia (ES) č. 1467/97 vydala odporúčanie na vykonanie jeho nápravy najneskôr do roku 2013. Rada poskytla Portugalsku finančnú pomoc (2) v nadväznosti na žiadosť portugalských orgánov o finančnú pomoc Európskej únie, členských štátov, ktorých menou je euro, a Medzinárodného menového fondu (MMF). Memorandum o porozumení týkajúce sa osobitnej podmienenosti hospodárskej politiky (ďalej len „memorandum o porozumení“) medzi Komisiou a portugalskými orgánmi bolo podpísané 17. mája 2011. Rada odvtedy adresovala Portugalsku dve nové odporúčania (9. októbra 2012 a 21. júna 2013) na základe článku 126 ods. 7 ZFEÚ, ktorými predĺžila termín na nápravu nadmerného deficitu do roku 2014 a následne do roku 2015. V oboch odporúčaniach Rada usúdila, že Portugalsko prijalo účinné opatrenia, avšak vyskytli sa neočakávané nepriaznivé hospodárske udalosti so zásadnými nepriaznivými následkami pre verejné financie (3).

               (4)

               Podľa článku 126 ods. 8 ZFEÚ Rada 12. júla 2016 rozhodla, že Portugalsko neprijalo účinné opatrenia v reakcii na odporúčanie Rady z 21. júna 2013.

               (5)

               Ak zo skutočných údajov poskytnutých v súlade s nariadením (ES) č. 479/2009 vyplýva, že účastnícky členský štát nenapravil nadmerný deficit v lehotách stanovených v odporúčaní vydanom podľa článku 126 ods. 7 ZFEÚ, Rada by mala okamžite prijať rozhodnutie podľa článku 126 ods. 9 ZFEÚ.

               (6)

               V prognóze Komisie z jari 2016 sa počíta s miernym oživením portugalskej ekonomiky. Predpokladá sa, že v roku 2016 reálny HDP vzrastie o 1,5 %, teda v rovnakej miere ako v roku 2015, a to hlavne vďaka domácemu dopytu v situácii pretrvávajúcich vysokých makroekonomických nerovnováh. Očakáva sa, že súkromná spotreba sa v roku 2016 spomalí v dôsledku vyšších nepriamych daní a mierneho oživenia inflácie cien energie. V prognóze sa nepočíta s tým, že by výrazný nárast výdavkov na nákup tovarov dlhodobej spotreby v prvom polroku 2015 pretrval aj v strednodobom horizonte, keďže sa predpokladá, že vysoká nezamestnanosť a úroveň dlhu budú naďalej vyvíjať stále vyšší tlak na úspory domácností. Tempo investícií podnikov sa už v druhej polovici roku 2015 výrazne spomalilo a napriek relatívne vysokej miere využitia kapacít sa nepredpokladá, že by sa čoskoro vrátilo k predchádzajúcej miere rastu. Predpokladá sa, že celkové investície sa v roku 2017 posilnia vzhľadom na podporu zo štrukturálnych fondov EÚ a zlepšenie podmienok financovania. Počíta sa s tým, že vývoz vzrastie adekvátne k zahraničnému dopytu, no zároveň sa stále predpokladá, že dovoz bude prevažovať nad vývozom. V dôsledku toho sa v prognóze predpokladá, že príspevok čistého obchodu k rastu HDP zostane mierne negatívny, aj keď výrazne menej, než v roku 2015. Očakáva sa, že inflácia podľa HICP vzrastie v roku 2016 na 0,7 %, a to najmä v dôsledku vyšších nepriamych daní. Hoci sa riziká poklesu vyhliadok zvýšili od zverejnenia prognózy z jari, údaje za prvý štvrťrok 2016 a predbežné informácie o druhom štvrťroku potvrdzujú vyhliadky prognózy na zvyšok roka.

               (7)

            Podľa prognózy Komisie z jari 2016 by sa mal deficit verejných financií v roku 2016 znížiť na 2,7 % HDP. V rozpočte na rok 2016, ktorý je v účinnosti od 31. marca 2016, sa uvádza cieľový deficit 2,2 % HDP, ktorý bol potvrdený v programe stability na rok 2016. Rozdiel medzi cieľom vlády a prognózou Komisie je spôsobený tým, že Komisia uplatňuje menej optimistický makroekonomický scenár, v ktorom sa počíta s nižšími daňovými príjmami a vyššími sociálnymi výdavkami, ako aj tým, že odhad Komisie týkajúci sa výnosov niektorých konsolidačných opatrení, najmä pokiaľ ide o plánované úspory v prípade medzispotreby a o iné bežné výdavky, je konzervatívnejší. Podľa prognózy Komisie z jari 2016 sa má deficit verejných financií v roku 2017 ďalej znížiť na 2,3 % HDP. Očakávané zlepšenie deficitu je do veľkej miery spojené s jednorazovou operáciou vo výške približne
                   % HDP, ktorá by mala mať pozitívny vplyv na deficit a súvisí s očakávaným vrátením bankovej záruky poskytnutej Banco Privado Português (BPP). Deficit upravený o tento jednorazový vplyv by mal podľa prognózy v roku 2017 dosiahnuť 2,6 % HDP. Na základe posúdenia výnosov opatrení uvedených v rozpočte na rok 2016 a v programe stability na rok 2016, ktoré vykonala Komisia, sa podľa prognózy Komisie z jari 2016 očakáva, že štrukturálny deficit sa v rokoch 2016 a 2017 zhorší každoročne o
                   % HDP.

               (8)

               Pomer hrubého verejného dlhu k HDP sa vo všeobecnosti v období rokov 2013 – 2015 stabilizoval a dosiahol 129,2 % v roku 2013, 130,2 % v roku 2014 a 129,0 % v roku 2015. Vzhľadom na výrazné úpravy zosúladenia dlhu a deficitu znižujúceho dlh, ktoré sa vykonajú v roku 2016, a vzhľadom na pokračujúce dosahovanie primárnych prebytkov sa v prognóze Komisie z jari 2016 počíta s tým, že pomer dlhu klesne na 126 % HDP v roku 2016, a následne na 124,5 % HDP v roku 2017. Nezdá sa, že by Portugalsko v krátkodobom horizonte malo čeliť značnému riziku fiškálneho tlaku, nie sú však vylúčené krátkodobé problémy (vyplývajúce z hrubého a čistého verejného dlhu, hrubých potrieb v oblasti financovania, čistej medzinárodnej investičnej pozície, ako aj úrovne a zmeny podielu nesplácaných úverov či všeobecných kapitálových potrieb v bankovom systéme). V strednodobom horizonte sa však zdá, že riziká sú značné vzhľadom na vysokú úroveň dlhu a na skutočnosť, že pomer dlhu veľmi citlivo reaguje na možné zvýšenie úrokovej sadzby a šoky spôsobené negatívnym nominálnym rastom. Zdá sa, že ak sa bude štrukturálne primárne saldo konzistentne udržiavať, riziká pre udržateľnosť budú v dôsledku vykonanej dôchodkovej reformy v dlhodobom horizonte nízke.

               (9)

               Vzhľadom na daňové opatrenia prijaté v rámci rozpočtu na rok 2016 by bol deficit verejných financií v roku 2016 pod úrovňou 3 % HDP. Podľa prognózy Komisie z jari 2016 je však bezpečnostná rezerva na to, aby nedošlo k prekročeniu referenčnej hodnoty uvedenej v zmluve, malá. V situácii, keď panuje veľká neistota, pokiaľ ide o vývoj hospodárstva a rozpočtu, by sa rozpočtové ciele odporúčané pre rok, v ktorom má byť dosiahnutá náprava, mali stanoviť na úrovni jasne pod referenčnou hodnotou 3 % HDP stanovenou v zmluve, aby sa zaručilo dosiahnutie trvalej nápravy situácie nadmerného deficitu v požadovanej lehote.

               (10)

               Podľa článku 5 nariadenia (ES) č. 1467/97 Rada vo svojom rozhodnutí o upozornení, aby sa prijali opatrenia na zníženie deficitu v súlade s článkom 126 ods. 9 ZFEÚ, požiada členský štát, aby dosiahol ročné rozpočtové ciele, ktoré sú na základe prognózy, o ktorú sa opiera toto upozornenie, v súlade s minimálnym ročným zlepšením cyklicky upraveného salda bez jednorazových a dočasných opatrení dosahujúcim referenčnú hodnotu najmenej 0,5 % HDP. Keďže uvedené rozhodnutie Rady sa prijíma v druhej polovici roka, a vzhľadom na súčasné odhady Komisie v jarnej prognóze, by bolo v roku 2016 potrebné nezmenené štrukturálne saldo, aby sa zabezpečila dostatočná bezpečnostná rezerva pre trvalú nápravu nadmerného deficitu.

               (11)

               Na dosiahnutie vierohodnej a udržateľnej úpravy by bolo potrebné, aby Portugalsko dosiahlo v roku 2016 deficit verejných financií vo výške 2,5 % HDP, čo zodpovedá nezmenenému štrukturálnemu saldu v porovnaní s rokom 2015. V týchto rozpočtových cieľoch je zohľadnená potreba kompenzácie vedľajších účinkov fiškálnej konsolidácie na verejné financie na základe jej vplyvu na celkové hospodárstvo.

               (12)

               Cieľový deficit, ktorý vyplýva z navrhnutého postupu úprav, nezahŕňa prípadný priamy fiškálny vplyv potenciálnych opatrení na podporu bánk v druhom polroku 2016. Dôvodom je veľká neistota v súvislosti s účinným vykonávaním a štatistickým zaznamenávaním týchto opatrení, a tým aj s ich možným vplyvom na deficit a dlh. Všetky prípadné opatrenia na podporu bankového sektora by sa mali zamerať na obmedzenie fiškálneho vplyvu na minimum nevyhnutné na zabezpečenie udržateľnosti dlhu.

               (13)

               V záujme dosiahnutia rozpočtových cieľov vyplývajúcich z navrhovaného postupu úprav sa pokladá za potrebné prijať ďalšie konsolidačné opatrenia s odhadovaným vplyvom 0,25 % HDP v roku 2016, a to aj vzhľadom na štrukturálne zhoršenie, s ktorým sa počíta v prognóze Komisie z jari 2016. Portugalsko má najmä vykonať opatrenia zahrnuté v rozpočte na rok 2016, ako aj mechanizmus kontroly výdavkov pri obstarávaní tovarov a služieb, ktorý sa v súčasnosti zdôrazňuje v programe stability na rok 2016. Tieto úspory by mali byť doplnené o iné opatrenia štrukturálneho charakteru, ktoré by sa mohli zamerať na stranu príjmov s cieľom zvýšiť výnosy z nepriamych daní rozšírením daňového základu a znížením daňových výdavkov. Jedným zo spôsobov, ako to dosiahnuť, by mohla byť úprava stále rozšíreného využívania znížených sadzieb DPH.

               (14)

               Portugalsko by okrem toho malo posilniť štrukturálne reformy na zvýšenie konkurencieschopnosti a dlhodobého udržateľného rastu v súlade s odporúčaniami Rady adresovanými Portugalsku v kontexte európskeho semestra, a to najmä s odporúčaniami týkajúcimi sa nápravy jeho nadmerných makroekonomických nerovnováh. Potrebné sú najmä ďalšie fiškálno-štrukturálne opatrenia na zvýšenie odolnosti verejných financií Portugalska. Včasná a dôsledná implementácia revidovaného rámcového zákona o rozpočte a zákona o kontrole záväzkov, ako aj ďalšie zlepšenia v oblasti výberu daní a kontroly výdavkov, môžu značne prispieť k dosiahnutiu a udržiavaniu zdravej fiškálnej pozície. Portugalsko by malo predložiť jasný harmonogram a vykonať kroky na vyrovnanie neuhradených súm v plnej miere a zlepšenie efektívnosti systému zdravotnej starostlivosti, na zníženie závislosti dôchodkového systému od rozpočtových presunov a na zaistenie fiškálnych úspor pri reštrukturalizácii štátom vlastnených podnikov.

               (15)

               Podľa článku 126 ods. 9 ZFEÚ môže Rada, v rámci svojho rozhodnutia o upozornení na základe uvedeného ustanovenia, požiadať dotknutý členský štát, aby podľa osobitného časového harmonogramu predkladal správy o pokroku dosahovanom pri úpravách. Podľa článku 5 ods. 1a nariadenia (ES) č. 1467/97 by správa členského štátu mala obsahovať informácie o cieľoch týkajúcich sa verejných výdavkov a príjmov a špecifikovať fiškálne opatrenia na strane výdavkov aj na strane príjmov, ako aj informácie o opatreniach v oblasti relevantných politík prijatých v reakcii na osobitné odporúčania Rady. Aby sa uľahčilo monitorovanie dodržania lehoty na dosiahnutie súladu s odporúčaniami uvedenými v tomto rozhodnutí, ako aj lehoty na nápravu nadmerného deficitu, Portugalsko by malo predložiť takúto správu do 15. októbra 2016 súčasne s jeho návrhom rozpočtového plánu na rok 2017.

               (16)

               V tej istej lehote do 15. októbra 2016 by Portugalsko malo predložiť aj program ekonomického partnerstva v súlade s článkom 9 ods. 1 a článkom 17 ods. 2 nariadenia Európskeho parlamentu a Rady (EÚ) č. 473/2013 (4). V programe ekonomického partnerstva by mali byť v nadväznosti na národný program reforiem a program stability uvedené opatrenia v oblasti relevantných politík štrukturálne reformy potrebné na zabezpečenie účinnej a trvalej nápravy nadmerného deficitu a mali by sa v ňom plne zohľadňovať odporúčania Rady o vykonávaní integrovaných usmernení pre hospodársku politiku a politiku zamestnanosti.

               (17)

               Portugalsko by malo Komisii a Hospodárskemu a finančnému výboru predložiť aj správu podľa článku 10 nariadenia (EÚ) č. 473/2013 v súlade so špecifikáciami stanovenými v delegovanom nariadení Komisie (EÚ) č. 877/2013 (5). Správa by mala byť prvý krát predložená do 15. januára 2017 a následné správy by sa mali predkladať každé tri mesiace,

         PRIJALA TOTO ROZHODNUTIE:
   Článok 1
   1.   Portugalsko odstráni súčasnú situáciu nadmerného deficitu do roku 2016.
   2.   Portugalsko zníži v roku 2016 deficit verejných financií na 2,5 % HDP. V tomto cieli nie je zahrnutý vplyv priameho účinku prípadných opatrení na podporu bánk. Toto zlepšenie deficitu verejných financií zodpovedá nezmenenému štrukturálnemu saldu v porovnaní s rokom 2015, na základe prognózy Komisie z jari 2016. Portugalsko tiež použije všetky neočakávané zisky na zrýchlenie znižovania deficitu a dlhu.
   3.   Okrem úspor už zahrnutých v prognóze Komisie z jari 2016 Portugalsko v roku 2016 prijme a v plnom rozsahu vykoná konsolidačné opatrenia vo výške 0,25 % HDP. Portugalsko predovšetkým v plnej miere vykoná konsolidačné opatrenia zahrnuté do rozpočtu na rok 2016 vrátane ďalšej kontroly výdavkov pri obstarávaní tovaru a služieb, ktorá je zdôraznená v programe stability. Portugalsko doplní tieto úspory o ďalšie opatrenia štrukturálnej povahy, aby dosiahlo odporúčané štrukturálne úsilie.
   4.   Portugalsko bude pripravené prijať ďalšie opatrenia, ak by sa vyskytli riziká pre rozpočtové plány. Opatrenia na fiškálnu konsolidáciu zabezpečia trvalé zlepšovanie štrukturálneho salda verejných financií spôsobom, ktorý podporuje rast.
   5.   Na zabezpečenie trvalého zlepšovania verejných financií Portugalsko prísne vykoná rámcový zákon o rozpočte a zákon o kontrole záväzkov a zlepší výber daní a kontrolu výdavkov. Portugalsko predloží jasný harmonogram a vykoná kroky na vyrovnanie neuhradených súm v plnej miere a zlepšenie efektívnosti systému zdravotnej starostlivosti, na zníženie závislosti dôchodkového systému od rozpočtových presunov a na zaistenie fiškálnych úspor pri reštrukturalizácii štátom vlastnených podnikov.
   Článok 2
   Rada stanovuje lehotu do 15. októbra 2016, v rámci ktorej má Portugalsko prijať účinné opatrenia a predložiť Rade a Komisii správu o opatreniach prijatých v reakcii na toto rozhodnutie. Správa bude obsahovať ciele týkajúce sa verejných výdavkov a príjmov a musia sa v nej špecifikovať diskrečné opatrenia na strane výdavkov aj na strane príjmov, ako aj informácie o opatreniach prijatých v súlade s článkom 1 ods. 5.
   Článok 3
   Toto rozhodnutie je určené Portugalskej republike.

      V Bruseli 8. augusta 2016

            Za Radu

            predseda

         M. LAJČÁK

      (1)  Nariadenie Rady (ES) č. 1467/97 zo 7. júla 1997 o urýchľovaní a objasňovaní vykonania postupu pri nadmernom schodku (Ú. v. ES L 209, 2.8.1997, s. 6).

      (2)  Vykonávacie rozhodnutie Rady 2011/344/EÚ zo 30. mája 2011 o poskytnutí finančnej pomoci Únie Portugalsku (Ú. v. EÚ L 159, 17.6.2011, s. 88).

      (3)  Všetky dokumenty týkajúce sa postupu pri nadmernom deficite Portugalska sa nachádzajú na tejto webovej stránke: http://ec.europa.eu/economy_finance/economic_governance/sgp/deficit/countries/portugal_en.htm.

      (4)  Nariadenie Európskeho parlamentu a Rady (EÚ) č. 473/2013 z 21. mája 2013 o spoločných ustanoveniach o monitorovaní a posudzovaní návrhov rozpočtových plánov a zabezpečení nápravy nadmerného deficitu členských štátov v eurozóne (Ú. v. EÚ L 140, 27.5.2013, s. 11).

      (5)  Delegované nariadenie Komisie (EÚ) č. 877/2013 z 27. júna 2013, ktorým sa dopĺňa nariadenie Európskeho parlamentu a Rady (EÚ) č. 473/2013 o spoločných ustanoveniach o monitorovaní a posudzovaní návrhov rozpočtových plánov a zabezpečení nápravy nadmerného deficitu členských štátov v eurozóne (Ú. v. EÚ L 244, 13.9.2013, s. 23).


title: Rozhodnutie Rady zo 4. decembra 2006 ktorým sa mení a dopĺňa rozhodnutie z 27. marca 2000 , ktoré splnomocňuje riaditeľa Europolu začať rokovania o dohodách s tretími štátmi a orgánmi nesúvisiacimi s Európskou úniou

text:
               19.12.2006

               SK

               Úradný vestník Európskej únie

               C 311/10

      ROZHODNUTIE RADY

   zo 4. decembra 2006
   ktorým sa mení a dopĺňa rozhodnutie z 27. marca 2000, ktoré splnomocňuje riaditeľa Europolu začať rokovania o dohodách s tretími štátmi a orgánmi nesúvisiacimi s Európskou úniou
   (2006/C 311/02)
   RADA EURÓPSKEJ ÚNIE,
   so zreteľom na článok 42 ods. 2, článok 10 ods. 4 a článok 18 Dohovoru o zriadení Európskeho policajného úradu (dohovor o Europole) (1),
   so zreteľom na akt Rady z 3. novembra 1998 ustanovujúci pravidlá, ktoré upravujú vonkajšie vzťahy Europolu s tretími krajinami a orgánmi nesúvisiacimi s Európskou úniou (2), a najmä na článok 2 tohto aktu,
   so zreteľom na akt Rady z 3. novembra 1998 o pravidlách zberu informácií Europolom od tretích strán (3), a najmä na článok 2 tohto aktu,
   so zreteľom na akt Rady z 12. marca 1999, ktorým sa prijímajú pravidlá pre odovzdávanie osobných údajov Europolom tretím štátom a tretím orgánom (4), a najmä na články 2 a 3 tohto aktu,
   keďže:

               1)

               Operačné požiadavky a potreba účinného boja prostredníctvom Europolu proti organizovaným formám trestnej činnosti si vyžaduje, aby sa Čína a Lichtenštajnsko pridali do zoznamu tretích štátov, s ktorými je riaditeľ Europolu splnomocnený začať rokovania.

               2)

               Rozhodnutie Rady z 27. marca 2000 (5) by sa preto malo zmeniť a doplniť,

         ROZHODLA TAKTO:
   Článok 1
   Rozhodnutie Rady z 27. marca 2000 sa týmto mení a dopĺňa takto:
   V článku 2 ods. 1 sa pod nadpis „Tretie štáty“ dopĺňajú do zoznamu v abecednom poradí tieto štáty:

                  „—

                  Čína“,

   a

                  „—

                  Lichtenštajnsko“.

   Článok 2
   Toto rozhodnutie sa uverejní v Úradnom vestníku Európskej únie.
   Článok 3
   Toto rozhodnutie nadobúda účinnosť dňom nasledujúcim po dni jeho prijatia.

      V Bruseli 4. decembra 2006

            Za Radu

            predseda

         L. LUHTANEN

      (1)  Ú. v. ES C 316, 27.11.1995, s. 2.

      (2)  Ú. v. ES C 26, 30.1.1999, s. 19.

      (3)  Ú. v. ES C 26, 30.1.1999, s. 17.

      (4)  Ú. v. ES C 88, 30.3.1999, s. 1.

      (5)  Ú. v. ES C 106, 13.4.2000, s. 1. Rozhodnutie naposledy zmenené a doplnené rozhodnutím 2005/169/ES (Ú. v. EÚ L 56, 2.3.2005, s. 14).


title: Rozhodnutie Komisie z  29. novembra 2011 , ktorým sa vymenovávajú členovia skupiny odborníkov pre technické poradenstvo programu podpory konzumácie ovocia v školách

text:
               30.11.2011

               SK

               Úradný vestník Európskej únie

               C 349/7

         ROZHODNUTIE KOMISIE
   z 29. novembra 2011,
   ktorým sa vymenovávajú členovia skupiny odborníkov pre technické poradenstvo programu podpory konzumácie ovocia v školách
   2011/C 349/05
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na rozhodnutie Komisie 2009/986/EÚ z 18. decembra 2009, ktorým sa zriaďuje skupina odborníkov pre technické poradenstvo v súvislosti s programom podpory konzumácie ovocia v školách (1), a najmä na jeho článok 4,
   keďže:

               (1)

               Komisia zriadila skupinu nezávislých odborníkov a vymedzila jej úlohy a štruktúru rozhodnutím 2009/986/EÚ.

               (2)

               V súlade s článkom 4 ods. 2 písm. c) rozhodnutia 2009/986/EÚ bola výzva na predkladanie žiadostí uverejnená na webovej stránke GR EK pre poľnohospodárstvo a rozvoj vidieka a v Úradnom vestníku Európskej únie
                   (2). Na základe týchto žiadostí a pri dodržaní požiadavky zhromažďovať, spracovávať a uverejňovať príslušné osobné údaje v súlade s ustanoveniami nariadenia Európskeho parlamentu a Rady (ES) č. 45/2001 z 18. decembra 2000 o ochrane jednotlivcov, pokiaľ ide o spracovanie osobných údajov inštitúciami a orgánmi Spoločenstva a o voľnom pohybe takýchto údajov (3), by Komisia mala vymenovať členov skupiny odborníkov s príslušným vzdelaním,

         ROZHODLA TAKTO:
   Článok 1
   1.   Títo kandidáti sú vymenovaní za stálych členov skupiny odborníkov na trojročné obnoviteľné funkčné obdobie, ktoré sa začína dňom prijatia:

               —

               Saida Barnat

               —

               Margherita Caroli

               —

               Bela Franchini

               —

               Victoria Anna Kovacs

               —

               Athena Linos

               —

               Charles Fergus Lowe

               —

               Mario Mazzocchi

               —

               Bent Egberg Mikkelsen

               —

               Loes Neven

               —

               Martine Padilla

         2.   Títo kandidáti sú vymenovaní za náhradníkov členov skupiny odborníkov na trojročné obnoviteľné funkčné obdobie, ktoré sa začína dňom prijatia:

               —

               Alessandra Bordoni

               —

               Michele Cecchini

               —

               Inken Birte Christoph

               —

               Piero Ferrari

               —

               Susana González Manzano

               —

               Michael Kenneth Heasman

               —

               Vaios Karathanos

               —

               Chrystalleni Lazarou

               —

               Yannis Manios

               —

               Timothy (Tim) Marsch

               —

               Morten Kromann Nielsen

               —

               Andrea Pezzana

               —

               Ana Isabel Rito

               —

               Aileen Robertson

               —

               Inge Tetens

               —

               Antonia Trichopoulou

         Článok 2
   Toto rozhodnutie nadobúda účinnosť dňom jeho prijatia a uplatňuje sa do 31. decembra 2014.

      V Bruseli 29. novembra 2011

            Za Komisiu

         Dacian CIOLOȘ

            člen Komisie

      (1)  Ú. v. EÚ L 338, 19.12.2009, s. 99.

      (2)  Ú. v. EÚ C 296, 30.10.2010, s. 25.

      (3)  Ú. v. ES L 8, 12.1.2001, s. 1.


title: Rozhodnutie Komisie z 28. apríla 1987 o zozname zariadení v Spojených štátoch amerických, schválených na účel dovozu čerstvého mäsa do spoločenstva

text:
Avis juridique important

|

31987D0257

Official Journal L 121 , 09/05/1987 P. 0046 - 0049 Finnish special edition: Chapter 3 Volume 23 P. 0131  Swedish special edition: Chapter 3 Volume 23 P. 0131

ROZHODNUTIE KOMISIEz 28. apríla 1987o zozname zariadení v Spojených štátoch amerických, schválených na účel dovozu čerstvého mäsa do spoločenstva(87/257/EHS)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva,so zreteľom na smernicu Rady 72/462/EHS z 12. decembra 1972 o hygienických a veterinárnych problémoch kontrol dovozu hovädzieho dobytka, ošípaných a čerstvého mäsa z tretích krajín[1], naposledy zmenenú a doplnenú smernicou 87/64/EHS[2], najmä na jej článok 4 ods. 1 a článok 18 ods. 1,keďže zariadenia v tretích krajinách nesmú vyvážať čerstvé mäso v prípade, že nespĺňajú všeobecné a zvláštne podmienky stanovené v smernici 72/462/EHS;keďže v súlade s článkom 4 ods. 3 smernice 72/462/EHS Spojené štáty americké zaslali zoznam zariadení schválených pre vývoz do spoločenstva;keďže na základe prvej kontroly žiadne zariadenia neboli posúdené ako vyhovujúce a rozhodnutie Komisie 86/189/EHS[3] zakázalo členským štátom, na úrovni spoločenstva, dovážať čerstvé mäso zo zariadení v Spojených štátoch amerických, pričom umožnilo tým členským štátom, ktorých vnútroštátne právne predpisy to povoľujú, neprerušiť existujúce obchodné toky so zariadeniami navrhnutými americkými orgánmi po dobu siedmich mesiacov;keďže po opätovnom preskúmaní zariadení boli rozhodnutím Komisie 87/134/EHS prechodné dojednania rozšírené do 29. apríla 1987[4] tak, aby zodpovedali vstupu do platnosti zmenených a doplnených pravidiel spoločenstva; keďže konečný termín pre uvedenie mäsa z týchto zariadení do spoločenstva je 22. máj 1987;keďže posledná kontrola, vykonaná podľa článku 5 smernice 72/462/EHS a článku 2 ods. 1 rozhodnutia Komisie 86/474/EHS z 11. septembra 1986 o vykonávaní kontrol na mieste v rámci dovozu hovädzieho dobytka, ošípaných a čerstvého mäsa z nečlenských štátov[5], ukázala, že úroveň hygieny bola v určitých zariadeniach zvýšená a preto je možné ju považovať za uspokojivú;keďže môžu byť preto zapísané na pôvodný zoznam zariadení schválených pre vývoz do spoločenstva;keďže prípad ostatných zariadení navrhnutých Spojenými štátmi americkými sa musí opätovne preskúmať na základe ďalších informácií, ktoré sa týkajú ich hygienických noriem a ich schopnosti rýchlo sa prispôsobiť právnym predpisom spoločenstva;keďže s cieľom vyhnúť sa náhlemu prerušeniu obchodných tokov sa môže týmto zariadeniam od 29. apríla 1987 povoliť dočasný vývoz čerstvého mäsa do tých členských štátov, ktoré sú ochotné ich prijať;keďže bude preto nevyhnutné opätovne preskúmať a v prípade nevyhnutnosti zmeniť a doplniť toto rozhodnutie s ohľadom na opatrenia, ktoré boli na tento účel prijaté, a na dosiahnuté zlepšenia;keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru,PRIJALA TOTO ROZHODNUTIE:Článok 11. Zariadenia v Spojených štátoch amerických uvedené v prílohe k tomuto rozhodnutiu sa týmto schvaľujú pre dovoz čerstvého mäsa do spoločenstva podľa uvedenej prílohy.2. Na dovoz zo zariadení uvedených v prílohe sa naďalej vzťahujú veterinárne ustanovenia spoločenstva stanovené inde.Článok 2Bez toho, aby boli dotknuté ustanovenia rozhodnutia 86/189/EHS, členské štáty môžu po 29. apríli 1987 až do 31. decembra 1987 povoliť dovoz čerstvého mäsa pochádzajúceho zo zariadení uvedených na zozname, ktoré Komisia zašle členským štátom.Článok 3Členské štáty zakážu dovoz čerstvého mäsa pochádzajúceho zo zariadení, ktoré nie sú uvedené v článku 1 alebo 2.Článok 4Toto rozhodnutie sa do 31. decembra 1987 preskúma a ak bude nevyhnutné, zmení sa a doplní.Článok 5Toto rozhodnutie je adresované členským štátom.V Bruseli 28. apríla 1987Za KomisiuFrans ANDRIESSENpodpredsedaPRÍLOHAZOZNAM ZARIADENÍČíslo schválenia Zariadenie/adresa Kategória1B R CH H O/K BR NK OP1-30 New Orleans Inspection Service Inc., New Orleans, LA × 21-113 US Cold Storage, Philadelphia, PA × 21-149 C W Storage, Albany, NY × 21-162 Americold, Fogelsville, PA × 21-183 Blue Grass Inspection Service, Philadelphia, PA × 21-195 Rosenbergers Cold Storage Inc., Hatfield, PA × 21-305 Georgia Ports Authority, Savannah, GA × 21-320 South Carolina State Ports Authority, North Charleston, SC × 21-333 Diamond Distribution Center, Newark, DE × 21-335 Service Cold Storage, Miami, FL × 21-346 Primliks, Miami, FL × 2382G Smithfield Packing Co., Norfolk, VA × 2413 Lundy Packing, Clinton, NC × × ×511 Rocco Further Processing, Timberville, VA × × ×553 Standard Meat Co., Forth Worth, TX × ×589 United Beef Co. Inc., Boston, MA × ×E-713 Central Nebraska Packing Inc., North Platte, NE × × ×1198 Omaha Steaks International Inc., Omaha, NE × × ×2444 Strauss Bros Packing Co. Inc., Hales Corners, WI × × ×3001 Capitol Cold Storage, San Antonia, TX × 23056 Termicol Inc., Wallula, WA × 23131 Worthington Freezer Warehouse Company, Worthington, MN × 23136 Fairmont Refrigerated Service Co., Fairmont, MN × 23149 L ... B Corporation, Des Moines, IA × 23150 Beatrice Cold Storage Warehouse, Denver, CO × 23158 Freezer Services Inc., Amarillo, TX × 23161 United Monument Refrigeration Service, Indianapolis, IN × 23164 Americold Corporation, Boston, MA × 23170 Logansport Refrig Services, Logansport, IN × 23190 American Freezer Services Inc., Fremont, NE × 23198 L ... B Corporation, Denison, IA × 23215 Napoleon Warehouse Inc., Napoleon, OH × 23216 Freezer Services Inc. of Texas, Garden City, KS × 23229 Iowa Beef Processors Inc., Emporia, KS × 23245 United Refrigerated Services, Marshall, MO × 23256 Nobel Inc., Denver, CO × 23261 Rosenbergers Cold Storage Inc., Hatfield, PA × 23273 Central Nebraska Packing Inc., North Platte, NE × 23338 Millard Warehouse, Iowa City, IA × 23363 Millard Warehouse (L ... B Corp.), Friona, TX × 23396 Americold, Bettendorf, IA × 23398 Millard Warehouse, Grand Island, NE × 23407 Bell Cold Storage, St Paul, MN × 23475 Atlas Warehouse Cold Storage, Green Bay, WI × 23512 Inland Storage Dist Center, Kansas City, KS × 23552 Cloverleaf Cold Storage Co. (No 2), Sioux City, IA × 23562 L ... B Corporation, Lincoln, NE × 23610 Millard Cold Storage, Dodge City, KS × 23688 Newport St Paul Cold Storage, Newport, MN × 23722 Des Moines Cold Storage Co., Inc., Des Moines, IA × 23738 Artesian Ice and Cold Storage Co., St Joseph, MO × 23747 Nordic Warehouses Inc., Benson, NC × 23748 Sioux City Cold Storage, Sioux City, IA × 23854 Merchants Refrigerating Co., Vinita Park, MO × 23860 Central Storage and Warehouse Inc., Eau Claire, WI × 23871 York Cold Storage Co., York, NE × 23910 United States Cold Storage, East Peoria, IL × 23935 Millar Warehouse, Omaha, NE × 23942 Wilkerson Cold Storage, Lubbock, TX × 2E-4816 Great Western Meat Co., Morton, TX × × ×6543 Savannah Cold Storage, Savannah, GA × 2E-8861 Amfran Packing Co., Plainfield, CT × × ×8904 Bell Cold Storage, St Paul, MN × 2E-9910 Cavalier Export Co., Evington, VA × × ×1 B R CH H : Bitúnok : Rozrábkareň : Chladiareň : Mäso z hovädzieho dobytka O/K BR NK OP : Ovčie a kozie mäso : Bravčové mäso : Mäso z nepárnokopytníkov : Osobitné poznámky2 Iba skladovanie mäsa, ktoré už bolo definitívne zabalené na schválených bitúnkoch alebo rozrábkarňach.[1] Ú. v. ES L 302, 31.12.1972, s. 28.[2] Ú. v. ES L 34, 5.2.1987, s. 52.[3] Ú. v. ES L 140, 27.5.1986, s. 30.[4] Ú. v. ES L 51, 20.2.1987, s. 55.[5] Ú. v. ES L 279, 30.9.1986, s. 55.


title: 2010/480/SZBP: Rozhodnutie Politického a bezpečnostného výboru EUMM Georgia/1/2010 z  3. septembra 2010 , ktorým sa predlžuje mandát vedúceho pozorovateľskej misie Európskej únie v Gruzínsku, EUMM Georgia

text:
               4.9.2010

               SK

               Úradný vestník Európskej únie

               L 234/16

         ROZHODNUTIE POLITICKÉHO A BEZPEČNOSTNÉHO VÝBORU EUMM Georgia/1/2010
   z 3. septembra 2010,
   ktorým sa predlžuje mandát vedúceho pozorovateľskej misie Európskej únie v Gruzínsku, EUMM Georgia
   (2010/480/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí pododsek,
   so zreteľom na jednotnú akciu Rady 2008/736/SZBP z 15. septembra 2008 o pozorovateľskej misii Európskej únie v Gruzínsku, EUMM Georgia (1), a najmä na jej článok 10 ods. 1,
   keďže:

               (1)

               Na základe článku 10 ods. 1 jednotnej akcie 2008/736/SZBP Rada poverila Politický a bezpečnostný výbor (ďalej len „PBV“) v súlade s článkom 38 zmluvy prijímaním príslušných rozhodnutí na účely vykonávania politickej kontroly a strategického riadenia pozorovateľskej misie Európskej únie v Gruzínsku, EUMM Georgia (ďalej len „EUMM Georgia“) vrátane rozhodnutia o vymenovaní vedúceho misie.

               (2)

               PBV 16. septembra 2008 na návrh generálneho tajomníka/vysokého predstaviteľa vymenoval rozhodnutím EUMM/1/2008 (2) pána Hansjörga HABERA za vedúceho misie EUMM Georgia do 15. septembra 2009.

               (3)

               PBV 31. júla 2009 na návrh generálneho tajomníka/vysokého predstaviteľa predĺžil rozhodnutím EUMM Georgia/1/2009 (3) mandát pána Hansjörga HABERA ako vedúceho misie EUMM Georgia do 15. septembra 2010.

               (4)

               Vysoký predstaviteľ únie pre zahraničné veci a bezpečnostnú politiku 30. júna 2010 navrhol PBV, aby predĺžil mandát pána Hansjörga HABERA ako vedúceho misie EUMM Georgia o ďalší rok a to do 15. septembra 2011,

         PRIJAL TOTO ROZHODNUTIE:
   Článok 1
   Mandát pána Hansjörga HABERA ako vedúceho pozorovateľskej misie Európskej únie v Gruzínsku (EUMM Georgia) sa týmto predlžuje do 15. septembra 2011.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 3. septembra 2010

            Za Politický a bezpečnostný výbor

            predseda

         W.STEVENS

      (1)  Ú. v. EÚ L 248, 17.9.2008, s. 26.

      (2)  Ú. v. EÚ L 319, 29.11.2008, s. 79.

      (3)  Ú. v. EÚ L 214, 19.8.2009, s. 40.


title: Rozhodnutie Rady z 9. marca 1998 o uzavretí Dohovoru Organizácie Spojených národov o boji proti rozširovaniu púští v krajinách vážne postihnutých suchom a/alebo rozširovaním púští, najmä v Afrike, v mene Európskeho spoločenstva

text:
Dôležité právne oznámenie

|

31998D0216

Úradný vestník L 083 , 19/03/1998 S. 0001 - 0002

		Rozhodnutie Radyz 9. marca 1998o uzavretí Dohovoru Organizácie Spojených národov o boji proti rozširovaniu púští v krajinách vážne postihnutých suchom a/alebo rozširovaním púští, najmä v Afrike, v mene Európskeho spoločenstva(98/216/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 130 r ods. 4 a článok 130 y v spojitosti s jej článkom 228 ods. 2 prvou vetou a ods. 3 prvým pododsekom,so zreteľom na návrh Komisie [1],so zreteľom na stanovisko Európskeho parlamentu [2],keďže Komisia sa v mene spoločenstva zúčastnila na rokovaniach o príprave medzinárodného dohovoru o boji proti rozširovaniu púští v súlade s mandátom, ktorým ju poverila Rada;keďže tento dohovor bol podpísaný v mene spoločenstva v Paríži 14. októbra 1994;keďže cieľom tohto dohovoru je bojovať proti rozširovaniu púští a zmierňovať účinky sucha v tých krajinách, ktoré prekonávajú vážne sucho a/alebo rozširovanie púští, najmä v Afrike, prostredníctvom efektívneho postupu na všetkých úrovniach podporovaného medzinárodnými dohodami o spolupráci a partnerstve v rámci integrovaného prístupu s úmyslom prispieť k dosiahnutiu trvalo udržateľného rozvoja v postihnutých oblastiach;keďže rozširovanie púští je vážny environmentálny problém spôsobený zložitým vzájomným pôsobením medzi fyzikálnymi, biologickými, politickými, sociálnymi, kultúrnymi a hospodárskymi faktormi;keďže spoločenstvo prijalo opatrenia vrátane vydania právnych predpisov a podporilo iniciatívy v oblastiach upravených týmto dohovorom a jeho povinnosťou je potvrdiť svoj záväzok v tejto oblasti na medzinárodnej úrovni a stáť si za ním;keďže politika spoločenstva v oblasti životného prostredia prispieva na medzinárodnej úrovni k podpore opatrení prijatých na riešenie regionálnych alebo globálnych environmentálnych problémov vrátane rozširovania púští;keďže politika spoločenstva v oblasti rozvoja spolupráce podporuje trvalo udržateľný hospodársky a sociálny rozvoj rozvojových krajín, najmä tých spomedzi nich, ktoré sú najviac postihnuté, a odstraňovanie chudoby v rozvojových krajinách, teda dva z cieľov, ktoré sleduje aj tento dohovor;keďže tento dohovor obsahuje ustanovenia na pomoc pri príprave iniciatív na ochranu životného prostredia a tým aj pri boji proti rozširovaniu púští v severnom Stredomorí; keďže tieto opatrenia z tohto dôvodu pomôžu pri riešení regionálnych environmentálnych problémov;keďže politika spoločenstva v oblasti vedeckého a technologického výskumu významne prispieva k zachovaniu životného prostredia a k boju s rozširovaním púští, najmä prostredníctvom jej osobitných programov vedeckej a technologickej spolupráce s tretími krajinami a tiež prostredníctvom činností zameraných na globálnu zmenu vykonávaných v rámci programu Životné prostredie a podnebie;keďže uzatvorenie tohto dohovoru sa môže zohľadniť v budúcnosti pri prijímaní opatrení vzťahujúcich sa na osobitné iniciatívy v oblasti hospodárskeho a sociálneho rozvoja;keďže spoločenstvo a členské štáty spolupracujú podľa ich príslušných oblastí pôsobnosti s tretími krajinami a príslušnými medzinárodnými organizáciami;keďže všetky členské štáty už uzatvorili tento dohovor uložením svojich písomných dokumentov o ratifikácii;keďže uzatvorenie tohto dohovoru zo strany spoločenstva pomôže dosiahnuť ciele stanovené v článkoch 130 a, 130 b a 130 u Zmluvy,ROZHODLA TAKTO:Článok 1Týmto sa v mene Európskeho spoločenstva schvaľuje Dohovor Organizácie Spojených národov o boji proti rozširovaniu púští v krajinách postihnutých závažným suchom a/alebo rozširovaním púští, najmä v Afrike.Úplný text tohto dohovoru a deklarácie o spôsobilosti ustanovenej v článku 34 ods. 2 a 3 tohto dohovoru je priložený k tomuto rozhodnutiu.Článok 2Predseda Rady sa týmto oprávňuje menovať osobu/-y splnomocnenú/-é na uloženie písomného dokumentu o ratifikácii tohto dohovoru u generálneho tajomníka Organizácie spojených národov v súlade s článkom 43 tohto dohovoru.Táto/Tieto osoba/-y súčasne uloží/-ia deklaráciu o spôsobilosti priloženú k tomuto rozhodnutiu.Článok 3Stanovisko, ktoré má prijať spoločenstvo na konferencii strán v prípade, keď sa tento orgán zvoláva kvôli prijímaniu rozhodnutí, ktoré majú právny účinok, prijme Rada na návrh Komisie konajúca na základe rozhodnutia kvalifikovanej väčšiny.V prípade záležitostí patriacich do rozsahu právomocí spoločenstva zastupuje spoločenstvo na konferencii strán Komisia.Článok 4Toto rozhodnutie sa uverejní v Úradnom vestníku Európskych spoločenstiev.V Bruseli 9. marca 1998Za RadupredsedaG. Brown[1] Ú. v. ES C 299, 30.9.1997, s. 1.[2] Ú. v. ES C 339, 10.11.1997.--------------------------------------------------